cyanic-selkie/wikianc huggingface dataset:
Gourdon, Alpes-Maritimes
Gourdon係法國嘅一個市鎮，位置喺濱海阿爾卑斯.
電磁學
庫侖定律
喺呢條式入面， 如果兩粒嘢一粒帶正電一粒帶負電，乘出嚟個數會係負數－所以如果 F 係負數就表示股力係股吸引力，而如果佢係正數就表示股力係排斥力. 用日常用語講嘅話，庫侖定律表達咗兩粒帶電粒子之間嘅靜電力－無論係吸引力定排斥力－喺數值上係同嗰兩粒粒子帶嘅電荷量成正比，並且同佢哋之間嘅距離平方成反比嘅.
庫侖定律寫做考慮埋方向嘅向量式嘅話就係：
古典電磁學
古典電磁學（classical electromagnetism）係電磁學上嘅一個理論框架，亦都係喺中學最常教嘅嗰套，佢喺 1820 至 1873 年期間由麥士維（James Clerk Maxwell）等嘅物理學家諗出嚟，並且運用咗電荷、電場、同埋電壓等嘅概念同埋一柞牽涉佢哋嘅方程式解釋到好多同電磁力有關嘅現象 ，包括電磁波. 呢套理論框架當中最出名係麥士維方程組（Maxwell's equations）－四條方程式解釋到嗮（嗰陣時已知嘅）電磁現象.
麥士維方程組
麥士維方程組（Maxwell's equations）係由 19 世紀英國物理學家麥士維（James Clerk Maxwell）諗出嚟、用四條方程式解釋嗮（當時物理學界已知嘅）電磁現象嘅理論. 以 \mathbf{E} 表示電場，\mathbf{B} 代表磁場，用微分方程寫嘅話 ： 上述呢柞定律仲可以攞嚟分析光等嘅電磁波（EM wave）.
奪命西
《奪命西》（A Million Ways to Die in the West）係一套2014年嘅美國電影，由薛夫麥費蘭執導，薛夫麥費蘭、查理絲花朗、雅曼達施菲、里安尼遜主演.
科韻路站
科韻路站（；Keyun Lu Station）係廣州地鐵廣州地鐵5號綫嘅車站，2009年12月28號開放，喺天河區黃埔大道中同科韻路交界.
站廳
科韻路站嘅收費區喺站廳嘅西南邊，四周圍俾車站嘅商舖同人行通道圍住嗮，而收費區入面有好多條扶手電梯同樓梯、專用䢂往返月台都得.
月台
呢個站有1個島式月台，喺黃埔大道中嘅地底.
商舖同自助服務
而家嘅科韻路站入面有便利檔同麵包糕餅舖、洗衫檔，重有自助服務設施畀乘客用. 其中包括咗自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務. 下面有寫清楚呢個站係有乜鋪頭同自助服務響度：
規劃
喺1997年嘅《廣州市城市快速軌道交通線網規劃研究（最終報告）》入面，嗰陣嘅3號綫（唔係而家嘅廣州地鐵3號綫）就喺呢度定咗個站. 不過到咗2003年嘅方案入面就變咗而家嘅嘅車站.
施工
喺2004年5月28號，呢個站正式開始開始逳手起. 一直到2009年6月初先至搞掂.
出入口
呢個站喺開通初期凈得A同B兩個出入口，而C出入口一直受到征地問題而冇起到，直到2019年3月31號先至開放.
利用狀況
呢個站雖然話附近有間天河軟件園同天河工業園、羊城創意產業園響度，但係佢哋離車站都有好遠嘅距離，加上呢個站嘅兩個出入口都喺黃埔大道中南邊嘅人行道入面，所以有部分喺天河軟件園或天河工業園啲人寧願揀巴士站都唔會嚟呢個站坐地鐵. 不過呢度附近有好少住宅，重有棠下村響度，所以呢個站喺上落班高峰嗰陣會有啲人流，其他時間都比較冷清.
另外，呢個站嘅出入口出面成日都見到五類車嚟搞搭客生意嘅，幾乎都冇王管噉.
由於近排呢度要起廣州國際金融城，所以喺將來會改變點解呢個站嘅客流鬼咁少噉.
接駁巴士
員村東站：
科韻路地鐵站：
揾食
《揾食》（Shop & Chop）係香港電視廣播有限公司拍攝製作嘅飲食節目，全節目共15集，由肥媽做主持，喺2013年1月14號到2月1號逢禮拜一到五晚22:30-23:00喺翡翠台、高清翡翠台播，並喺myTV提供限時節目重溫.
收視
下面係呢個本節目喺香港無綫電視翡翠台、高清翡翠台嘅收視紀錄：
Grasse
Grasse係法國嘅一個市鎮，位置喺濱海阿爾卑斯.
攬枕
攬枕係瞓覺嗰時攬住瞓嘅紡織物.
望月
望月，行為一種，用眼去望住個月. 未有燈之前，月喺夜晚黑係至重要光源，只要喺戶外，只要擡高頭，就好容易見到. 月相變化，同光面亦浮陰影，望月亦有觀賞意義. 由於月相變化，同潮汐，同種種生物，皆息息相關. 咁遠古嘅人，就有需要望實個月，並以睇到來做天文曆法. 並且將月視為神明，有祭月嘅做法，望月化為習俗.
由於月變化不定，文人亦望月寄情. 月有盈虧，以示世事無常，有未圓心事. 無論古今，無論遠近，月都係嗰一個. 文人藉此懷念遠方，懷念故人，發思古之幽情.
望月亦可以冥想. 凝視月光可以集中精神.
唔單止人會望月，兔都會望月. 故此月同兔引人聯想，有一啲兔同月嘅傳說.
地方
邊一度都容易望到月，然而高處望會更加無阻. 古此又會起望月亭、望月樓、望月臺等，起得高過周圍，更加方便望月.
如台州有望月臺，潢川同臺中公園 有望月亭.
兔
兔望月嘅形象，為東西方都有描繪. 野兔本身係夜行動物 ，若無外在因素干擾，佢會夜晚出來覓食，咁較為安全. 免覓食時會四處張望. 故此自古以，月同兔就扯上關係. 咁畀人寫出好多傳說.
喺東方，兔望月演變成月上有玉兔，陪住嫦娥，甚至會搗藥.
Cazères
Cazères係法國嘅一個市鎮，位置喺奧斯坦尼大區嘅上加龍.
望月
兔
喺西方，兔望月形象亦經常見.
文
古代傳說有犀牛望月，犀牛為祥獸，身可鎮水，角可通天. 犀牛望月為吉祥之象，見於紋飾，亦見於風水，又見於地名. 雖則後世人化做成語，變成貶義.
講及望月，至明顯大唐詩人李白，靜夜思寫到「牀前看月光、疑似地上霜、舉頭望山月、低頭思故鄉. 」舉頭望山月，引發思鄉之念.
攷
[[Category:月]]
測地學
測地學（Geodesy），又叫大地測量學，係地球物理學嘅分支學科，研究測量同描繪地球形狀同引力場.
佐藤寬太
佐藤寬太，係日本嘅一個男藝人同埋演員.
Gréolières
Gréolières係法國嘅一個市鎮，位置喺濱海阿爾卑斯.
Guillaumes
Guillaumes係法國嘅一個市鎮，位置喺濱海阿爾卑斯.
國際禁毒日
每年嘅6月26號就係禁止藥物濫用同唔合法販賣運輸日（，International Day Against Drug Abuse and Illicit Trafficking），簡稱國際禁毒日（），第個名係國際反毒品日（），而國際禁毒日係要求成個地球要關注啲毒品嘅問題，重號召全球人民一齊解決毒品嘅問題同抵制毒品嘅危害.
日高慶太
日高慶太（）係日本足球員，司職中場，效力秋田藍閃電.
國際禁毒日
國際禁毒日係點嚟㗎？
喺20世紀80年代開始，由於成個地球入面，成日都出現吸毒嘅問題，尤其係走私毒品方面，幾乎冇王管咁滯. 由於毒品會直接危害人民嘅身體同心理健康，嚴重噉影響嗮成個經濟嘅發展同社會快進步. 就係噉，由於冇王管嘅毒品問題，已經變咗全球性嘅災難，幾乎喺全球邊個國家入面，冇國家係可以捹甩啲毒品嘅. 喺販賣毒品同吸毒搞出嘅偷嘢、打劫、呃錢、賣淫同各種惡性暴力犯罪，已經好嚴重噉危害咗好多國家同地區嘅治安. 有啲地區甚至連販賣毒品、恐怖主義同黑社會喺埋一齊，已經變成危害國家安全嘅因素. 就係噉，喺1987年6月12號——26號，聯合國喺瑞士維也納度開咗個會，而呢個會有138個國家嘅3000幾位代表嚟參加咗，同濫用麻醉品、非法販賣運輸嘅問題部長級會議. 而個會度講咗「珍愛生命，遠離毒品」嘅口號. 結果大會嘅代表都讚成咗，從1988年開始，每年嘅6月26號就係「國際禁毒日」. 1987年12月，第42屆聯合國大會嘅決議通過做，每年嘅6月26號係「禁止藥物濫用和非法販運國際日」（啫係而家講嘅「國際禁毒日」）.
背景
喺成個地球入面，毒品喺睇得好重下. 有數據統計話，全球差唔多有2,000,000,000人喺度用緊毒品，而吸毒嘅人分佈嗮喺全球200幾個國家同地區. 由於吸毒嘅人越嚟越後生，喺16——64歲啲人入面，有差唔多5%嘅人，一年至少唔合法噉食過一次毒品. 而且全球每年嘅毒品交易額去到800000000000——1000000000000美金，每年就有200000人因為食咗毒品就死咗，重有成千萬個人因為食咗毒品，就搞到連勞動能力都冇埋.
雖然話國際社會已經有效噉喺打擊毒品走私同唔畀毒品散嗮出去嘅行為，但毒品問題重係而家全球嘅第一公害. 所以聯合國毒品同犯罪問題辦公室話，一定要喺根本入面解決啲毒品嘅問題. 每個國家應該要繼續加強國際合作、開展技術援助，重採取有效措施喺源頭度嚟唔畀啲毒品散播出去. 喺2009年6月發佈嘅《2009年度世界毒品形勢報告》話，雖然話喺全球嘅市場入面，可卡因同大麻等毒品已經好穩定，甚至重有減少嘅跡象，但喺發展中國家，生產同用捹頭丸、冰毒等合成毒品重越嚟越多. 而且重搞出咗好多嘅新型毒品，重越嚟越多添，所以話而家，世界毒品同毒品犯罪形勢都睇得好重下.
口號
從1992年開始，每年嘅國際禁毒日都有個口號響度嚟畀國際社會關注同一齊嚟禁毒效果. 以下呢個表係每年嘅國際禁毒日所列出嘅口號：
傲慢與屍變
《傲慢與屍變》（Pride and Prejudice and Zombies）係一套2016年嘅美國電影，由貝史迪爾執導，莉莉詹絲、森萊利、積克遜、貝娜希夫卻德、德格拉斯保夫、麥史密夫、查理斯丹斯、連娜赫迪主演.
地球物理學
地球物理學（Geophysics）係地球科學同物理學嘅交叉學科，研究地球嘅物理特性.
保安
保安係指保護一啲嘢嘅安全，亦都指做呢行嘅人，例如保安員.
九龍巴士N283線
九龍巴士N283線係香港九龍同新界嘅一條深宵巴士路線，由尖東麼地道單向去黃泥頭，經青沙公路、美林邨、水泉澳同沙田第一城.
史
呢條線開辦前，原有往返沙田區同九龍市區嘅N271同N281，唔可以覆蓋沙田全部地區，譬如美林、圓洲角及小瀝源，要喺旺角搭通宵專綫小巴61S、63S及65S. 水泉澳邨喺2015年陸續入伙之後，亦有深宵交通需求. 因為噉，九巴同運輸署喺《2016-2017年度巴士路線計劃》建議開辦呢條線，方便呢班乘客返屋企. 呢條線喺2017年2月14號投入服務.
Ilonse
Ilonse係法國嘅一個市鎮，位置喺濱海阿爾卑斯.
石碁站
石碁站（碁讀畿，；Shiqi Station）係廣州地鐵廣州地鐵4號綫嘅車站，2006年12月30號開始營運，位置喺番禺區石碁鎮嘅市蓮路同京港澳高速公路嘅交界東南邊. 佢係廣州地鐵嘅其一高架車站.
晶體學
晶體學（Crystallography），又叫結晶學，係地質學嘅分支學科，研究晶體原子排列嘅性質.
石碁站
外觀
同其它嘅嘅高架站一樣，呢個站嘅外觀方面，好似帶有橢圓形兼打橫嚟嘅柱嘅樣，有啲似個琶洲嘅會展中心噉. 但佢有個地方同琶洲嘅會展中心唔一樣嘅係，呢個站嘅最頂嗰個光棚，兩邊係垂直錯開咗，冇連埋一齊嘅，而且車站嘅出面都冇大隻字印住個站名響度.
樓層
呢個站有三層樓嘅地上室. 其中地面係站廳，地上二樓係嘅月台，地上三樓係車站嘅設備同辦公室. 雖然車站冇休息室，但廁所喺地面嘅免費區入面，未同站廳連埋一齊.
站廳
新造站嘅收費區喺站廳嘅中間，兩邊就係出入口. 而收費區入面有扶手電梯同樓梯、專用𨋢往返月台都得.
月台
呢個站有2個側式月台，喺番禺區石碁鎮嘅市蓮路同京珠高速公路嘅交界東南邊嘅上空.
礦物學
礦物學（Mineralogy）係地質學嘅分支學科，研究礦物嘅物理、化學性質同埋地理分佈.
石碁站
月台
另外，喺呢個站嘅南邊偏西冇幾遠嗰度有條存車線響度，如估海傍站到金洲站嗰橛搞出咗冬瓜豆腐嘅話，去金洲嗰邊啲車就先喺去金洲嗰邊嘅月台清嗮客先，跟住入去存車線嚟準備調頭. 之後部車就入呢個站去黃村嗰邊嘅月台嚟返轉頭.
商舖同自助服務
而家嘅石碁站入面唔單止冇鋪頭，相反凈係得2台自助服務設施畀乘客用，包括咗1台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務呢台嘢.
出入口
呢個站有2個出入口，分別係A同B.
規劃
呢個站最先喺2003年嘅地鐵方案入面出現咗，話係嘅車站. 之後呢個站入咗嘅二期工程入面.
施工
到咗2006年初，呢個站就開始正式逳手起. 而工程一直到2006年10月份先至搞掂.
通車
2006年12月30號，嘅南延段開通咗之後，呢個站正式開放.
2012年3月6號，地鐵站封閉3個鐘.
喺2012年3月6號，因為嗰日朝早6點21分喺呢個站附近嘅京珠高速公路嗰度發生咗單好嚴重嘅車禍. 後嚟有人將呢單嘢報咗畀差佬之後，差佬同消防馬上嚟到發生嗰單交通事故嗰度，重將現場都封鎖埋. 而呢個站附近嗰80米入面都唔畀人入嚟，而停喺呢度附近啲車都俾差佬當成市民揸嗮出去. 因為嗰時好多人都唔知佢裝住嘅係液化石油氣. 後嚟經過咗3個鐘嘅巡查，裝住液化石油氣嘅槽罐好彩冇爛到嘅同時，重未見到有着火或槽罐開裂或燃氣洩漏嘅嘢，而呢單CASE搞到一位女乘客受咗輕傷.
而嗰日9點21分，石碁地鐵站嘅工作人員就爲咗地鐵站嘅安全，佢將呢個站臨時封咗，重喺入站口棟咗嚿牌話唔畀入站. 係因為發生車禍嗰度冧咗嘅槽罐車離呢個站凈得30米到而馬上疏散呢個站入面準備坐車同入站啲乘客，同時嘅雙向列車改成唔停呢個站.
喺10點20分，石碁地鐵站嘅冚唪唥扶手電梯、專用𨋢同埋閘機都唔逳得，甚至連站入面嘅電器都唔例外. 而上晝11點15分，呢個站啲人都好似趕鴨噉趕，全部走嗮佬，去到警戒線出面. 一直到中午12點44分，槽罐車俾工程車拖走咗之後，呢個站先至恢復返正常營運.
嗰日廣州地鐵重提醒，如估喺呢個站入咗閘，但係未上車或落車而未到站就落車而受到暫停對外服務影響嘅乘客，買咗嘅車飛喺7日內去到除咗之外嘅地鐵入面邊個站度辦同退票有關嘅手續.
利用狀況
呢個站係家吓距離蓮花山景區最近嘅地鐵站，因為呢個站冇幾遠就係個巴士站，入面有可以直接去蓮花山嘅巴士，喺石碁嗰邊住嘅居民嚟講，喺節假日且天晴、或觀音誕嗰日，成日都有好多去蓮花山嗰邊嘅人喺呢個站落車，跟住轉巴士去蓮花山嗰頭. 另外，呢個站嘅客流成日都係去蓮花山或附近嘅住宅同學校返放工同上落堂嘅人比較多.
接駁巴士
新造地鐵站：
支離疏
《支離疏》係香港歌手黃秋生嘅第1張音樂專輯，喺1995年推出. 專輯主要以當年嘅地下音樂組織「獨立時代」製作，而幕後班底就以一啲電影名嚟表示.
里卓哉
里卓哉，係日本嘅一個男藝人同埋演員.
Isola, Alpes-Maritimes
Isola係法國嘅一個市鎮，位置喺濱海阿爾卑斯.
陳杏妍
陳杏妍（，Colleen Chan，），曾經用藝名陳開心、陳雨書，係香港電影演員，亦係香港導演陳勳奇個女. 佢1998年出道，出道作品係佢亞爸執導嘅《上海探戈》，而最後一套參演作品，亦係佢亞爸執導嘅電影，叫《緣來是遊戲》，馬國明都有份拍.
Levens
Levens係法國嘅一個市鎮，位置喺濱海阿爾卑斯.
陳杏妍
2014年10月24號，陳杏妍懷疑因為情緒病而喺將軍澳寶林邨墮樓，享年40歲.
佐藤浩市
佐藤浩市，係日本嘅一個男藝人同埋演員.
陳杏妍
參考
類:香港從高空跳下自殺身亡者
韓哀侯
韓哀侯，姓韓，名已失傳，係韓國君主，在位三年. 即位第二年滅鄭，遷都新鄭. 最後俾嚴遂誤殺.
類:戰國人 類:周諸侯王
莊·理·鄧寧
莊·理·鄧寧（John Ray Dunning；）係一位美國物理學家，對美國原子彈嘅研發有重大貢獻.
類:美國物理學家‎
松田悟志
松田悟志，係日本嘅一個男藝人同埋演員.
第3屆南越參議院選舉
第3屆南越參議院選舉喺1973年8月26號喺南越度舉行. 呢次選舉有四組名單出嚟參選，每個選民有兩票（即係每人可以投兩組），贏出組別可以攞到十五席，最多只有二組贏出，而呢屆選舉投票率係92.7%.
Lantosque
Lantosque係法國嘅一個市鎮，位置喺濱海阿爾卑斯.
Cessales
Cessales係法國嘅一個市鎮，位置喺奧斯坦尼大區嘅上加龍.
愛德雲·哈里斯·鄧寧
愛德雲·哈里斯·鄧寧（Edwin Harris Dunning；）係一位英國海軍航空兵飛行員.
1917年8月2號，鄧寧駕駛索普威斯幼犬式戰機（Sopwith Pup），以側滑嘅方式成功喺改裝過嘅英國海軍暴怒號（HMS Furious）戰列巡洋艦上面降落. 今次係英國海軍航空兵乃至全球第一次有人成功將戰機降落係戰艦嘅甲板上面. 之後鄧寧又成功著艦兩次，但係喺8月7號第四次嘗試降落嘅時候，飛機由於引擎故障加上強上升氣流而失速墜海，鄧寧不幸以身殉職. 佢殉職嘅時候嘅軍銜係少校. 鄧寧殉職之後無耐，英國海軍就將暴怒號嘅主炮全部拆澌，將佢改裝成一架真正意義上嘅航空母艦.
Lieuche
Lieuche係法國嘅一個市鎮，位置喺濱海阿爾卑斯.
自然地理
自然地理（Physical geography）係地理學嘅分支學科，研究自然環境嘅形式同埋活動，同人文地理相對.
一手造成
《一手造成》（From Hand To Art）係香港電視廣播有限公司拍攝製作嘅手作資訊節目，全節目共15集，由宋熙年、梁嘉琪、崔建邦做主持，喺香港時間2012年9月30號到2013年2月17號，逢禮拜日19:00－19:30喺翡翠台播出，並喺myTV提供限時節目重溫.
氣候學
氣候學（Climatology）係自然地理嘅分支學科，研究地球氣候嘅各種現象.
廣州大道
廣州大道（）係中國廣東省廣州市入面嘅一條主幹道. 呢條馬路南邊喺海珠區嘅洛溪大橋嗰頭開始，一直去到北邊嘅白雲區同和路嗰邊. 係雙向8——10車道，全長10公里. 其中廣州大道係分有南、中、北三條.
經過嘅道路
呢度啲路順序係從南去到北嚟排列嘅，其中加粗咗嘅字係主幹道：
塞車問題
由於呢條大道成日有好多車行嘅，即使係華南快速幹線開咗之後，都重係搞到好塞車（尤其係上落班高峰嗰陣）. 喺2010年亞運之後，廣州市政府話想要加闊廣州大橋嘅工程，近排都話搞喇.
Lucéram
Lucéram係法國嘅一個市鎮，位置喺濱海阿爾卑斯.
一級美味
《一級美味》（Joy Luck Cup）係香港電視廣播有限公司製作嘅飲食節目，全節目共5集，由周汶錡主持，喺2013年3月9號到4月6號逢禮拜六20:00-20:30喺翡翠台、高清翡翠台播出.
Charlas
Charlas係法國嘅一個市鎮，位置喺奧斯坦尼大區嘅上加龍.
堺俊暉
（）係日本足球員，司職前鋒，效力秋田藍閃電.
傳說生物
傳說生物（legendary creature / mythological creature）係指一啲傳說中嘅生物，例如係龍同牛頭怪等.
ØMI
ØMI（オミ，），原名登坂廣臣（とさか ひろおみ TOSAKA HIROOMI），東京都出世，係日本男樂團J Soul Brothers嘅第三代成員. 如果係以自己個人名義做嘢嘅時候會用「HIROOMI TOSAKA」爾個名.
有時候，佢會幫其他藝人作詞，就好似日本另外一個男團CRAZYBOY嘅『NEOTOKYO EP』，都係由佢作詞.
經歷
登坂廣臣細個本身係想做飛髮師傅，所以佢讀上窪田理容美容専業學校，畢業之後出嚟做飛髮師傅，但係做咗半年就辭職 ，之後走去做衫. 響2010年佢參加選藝節目VOCAL BATTLE AUDITION 2，最後合格，畀編入J Soul Brothers. 響考試嘅時候，佢曾經畀人話「經驗值係0」.
同岩田剛典一樣，佢嘅髮型係日本當今後生仔模仿嘅對象之一.
趙立堅
趙立堅（）係中國男外交官，河北唐山人，依家係中華人民共和國外交部新聞司副司長兼發言人，同于敦海、汪文斌同時在任，新聞司司長華春瑩手下.
爭議
趙立堅曾經因為喺Twitter同埋唔同嘅媒體，發表一啲假新聞同埋挑釁性言論，被部份嘅人非議.
美軍幫助武漢肺炎傳播陰謀論
趙立堅曾經聲稱，美軍可能喺武漢肺炎傳播方面發揮咗作用，呢個陰謀論結果畀唔少人批評.
就剝奪香港溫和民主派議員資格事件恐嚇五眼聯盟外長
美國、澳洲、加拿大、新西蘭同埋英國（五國合稱五眼聯盟）嘅外長，喺11月18日就香港問題發表聯合聲明，表示對於北京忽然採用新嘅規則嚟取消4個香港溫和民主派議員嘅資格表示嚴重關切，批評中國違反 具有法律約束力嘅《中英聯合聲明》，亦損害《基本法》呼籲香港人嘅權利. 趙立堅之後回應事件，話唔理佢哋有五隻眼定十隻眼，叫佢哋小心自己嘅眼睛被督穿. 近年關注香港問題嘅民運人士王丹之後批評，話呢啲係低級粗俗嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持. 另外，亦有網民批評呢啲係戰爭挑釁，係黑社會流氓所為.
發佈偽造圖片指控澳洲軍隊
2020年11月，趙立堅喺Twitter發布咗一張相，聲稱入面係一名澳洲士兵將刀放喺一個阿富汗兒童嘅頸上面. 事件引嚟澳洲反彈，澳洲總理史葛·摩利臣呼籲要將呢張相刪除，又批評中國政府應該為呢個Twitter帖感到萬分羞愧.
事件之後發酵，唔同國家，例如法國同紐西蘭都有批評中國嘅做法. 法國批評中國咁做唔符合國際外交嘅預期，指趙立堅咁做令人震驚，評論帶有偏見，侮辱近20年來所有向阿富汗派遣武裝部隊嘅國家. 史葛·摩利臣一度通過微信對事件向澳洲嘅華人直接回應，又話事件唔會削弱大家對澳洲華人社區嘅尊重同讚賞，或者削弱澳洲同中國人民嘅友誼. 但係，呢篇文章亦被微信審查，當作違規嘅文章刪除. 澳洲國立大學研究澳中關系同中國經濟嘅簡·高利教授（Jane Golley），就話呢件事係中共總書記習近平領導下，戰狼外交嘅升級，又話中國喺度向全世界表明，中國嘗試影響緊世界其他地區，又似乎向世界表示，假如喺人權問題向中國施壓，中國就會為佢哋製造麻煩.
第1屆越南國會選舉
第1屆越南國會選舉喺1976年4月25號喺越南度舉行.
呢次選舉係喺北越打贏南越之後舉行嘅第一次選舉.
呢次選舉只有越南祖國陣線出嚟選而且係唯一嘅執政黨. 呢屆選舉投票率係98.8％.
結果
結果係由越南祖國陣線納晒所有議席.
攷
01 類:1976年選舉
樂隊
（musical ensemble/band），又叫樂團，泛指一班合作一齊表演器樂或者歌嘅人.
青島拓馬
青島拓馬（）係日本足球員，司職中場，效力秋田藍閃電.
黃芊詠
黃芊詠（Cherie Wong，），原名黃寶嶠，係香港女歌手，香港女子跳唱組合O.M.G成員，入面做Rapper同跳舞.
Malaussène
Malaussène係法國嘅一個市鎮，位置喺濱海阿爾卑斯.
氣旋
氣旋（Cyclone）係中心位置氣壓低嘅氣團形成嘅旋渦. 氣旋規模可以好大，譬如熱帶氣旋同埋溫帶氣旋；亦可以比較細，譬如龍捲風.
農場餐廳
農場餐廳係陳興濤創辦嘅港式西餐廳，1987年第一間分店喺中環威靈頓街，餐廳供應經過改良嘅簡單西餐，標榜所有食物唔落味精、雞精、牛肉精. 全盛時期曾經有48間分店，僱員人數達到1,300人. 1997年亞洲金融風暴爆發嘅時候全線結業.
經營特色
農場餐廳有一套特別嘅經營管理策略. 陳興濤唔准員工講粗口，亦唔准員工喺廚房食煙. 餐廳嘅營業時間比一般餐廳短，噉樣令到員工有更多休息同與屋企人相處嘅時間. 主管級員工亦要撰寫工作日記，並喺員工之間傳閱. 陳興濤亦多次撰寫文章，表述公司嘅經營方向同面對嘅問題，更曾經將撰寫嘅文章刊登喺報紙廣告度. 而農場餐廳各分店嘅牆上、餐牌同餐墊紙上，都印有陳興濤撰寫嘅關於人生哲理等文章.
重開餐廳
2020年5月曾經喺長洲再用「農場餐廳」呢個名重開，不過只係開咗幾個月，9月就執咗. 之後再喺深水埗南昌街開，舖頭冇裝修，設備簡陋，招牌只係用膠紙黐住一塊橫額，顧客要坐喺啲貨物隔籬食嘢.
佐藤隆太
佐藤隆太，係日本嘅一個男藝人同埋演員.
象形
象形係六書其中一種構成漢字嘅方法，用字嘅線條或者筆劃，將要表達物體嘅外形特徵具體噉勾畫出嚟.
Mandelieu-la-Napoule
Mandelieu-la-Napoule係法國嘅一個市鎮，位置喺濱海阿爾卑斯.
中大碼頭
史
之前呢個碼頭唔係嗌呢個名，而係嗌「康樂碼頭」. 而「中大碼頭」嘅名喺1952年先至改咗上去嘅. 喺民國時期，孫中山坐過船三次嚟呢度登陸，跟住去嶺南大學（而家係中山大學）入面演講嘅. 喺以前，有好多有志氣嘅青年學生就喺呢個碼頭坐船，之後北上去參加革命. 而家嘅中大碼頭係2002年嗰陣裝修咗中大北門之後先至出嘅版.
之前嘅水上巴士S2綫嘅總站係嚟到呢度就返轉頭，但係到咗2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊. 究竟點解，係因為呢兩條路線重疊咗. 而合併咗之後嘅路線就延長到而家嘅廣州塔嗰邊，改變咗之前水上巴士S2綫嘅東邊總站歷史.
行雷閃電
行雷閃電（thunderstorm），又叫雷暴，係出現行雷同閃電嘅天氣現象，好多時夾雜住落雨（雷雨）或者落雪（雷雪）.
指事
指事係六書其中一種構成唐字嘅方法，一望埋去大致認到，細心睇就知道佢意思.
陀地
收陀地（費）（）或者收保護費，係種黑社會常用嘅揾錢方法  ，通常都唔合法. 呢種生意喺低踎嘅街、商場同埋小販區特别普遍，尤其係啲有唔太正路（例如賣冒牌貨、無攞正牌擺檔、走税、交易賊贓、黃賭毒……）勾當嘅地方. 收陀地（費）嘅多數係啲同樣俗稱陀地 ，唔正經嘅人，然而呢種賺錢手段，並唔係幫會嘅專利.
典型解釋
保護費係黑幫靠嚇，靠搗亂，向勢力範圍入面嘅商人勒索嘅錢銀，要人哋定期交. 否則就搞亂檔，阻住佢做生意.
其他解釋
唔交保護費，最可能嘅後果係俾（叫攞錢嘅或者其他）匪徒傷害人身或者財產. 由於唔少治安部門同幫會都有貪腐嘅商業合作 ，商家或者會俾政府選擇性針對執法，甚至老屈，兼出動埋政府司法部門迫害.
亦有執法者唔只知法犯法，重要肆無忌憚，親自出馬收保護費. 收到錢，就將本應出手阻止嘅嘢，當睇唔到.
有啲保護費用途同「街道租金」差唔多，所用來買嘅「服務」，係趕走同行對手. 喺某啲熱鬧嘅街上面，無牌收買佬/婆同埋小販分布得井然有序，河水不犯井水，正係由於呢種商業模式作祟.
詞義分析
顧名思義，「保護費」就係用嚟買「保護服務」嘅「使費」. 而所謂「保護」，即係防止渠俾人哋搞. 會想施害嘅，可以係商人（合法同非法嘅都包）、無組織麻煩人（獨行賊、鬧事友……）或者有組織匪類（幫會、妄顧法紀嘅政府部門……），亦唔少得嗌攞保護費嗰個/班人. 收保護費嘅，除咗法外團體之外，重有目無法紀嗰啲官府中人 （由黑幫度領分贓或者親自去收嘅都有）. 當用詞係派片或收片，通常指收錢方係官方執法者.
喺政府無好好維持治安嘅地方，民間就好可能會有組織冒起，自己管理. 雖然渠哋有大把會作奸犯科，但係往往會自設規則（未必公道）來維持秩序. 通常，商人只係要交保護費畀嗰處勢力最大嘅黑幫（用「甲」作代號），若果突然有另一派（簡稱「乙」）嗌渠交保護費，商人就會叫甲「保護」——即係用江湖手段同乙決定之後誰主浮沈.
輻射
輻射（Radiation）係指能量用波或者粒子經過真空或者介質傳送嘅形式.
氼鏡
氼鏡可以係：
佐藤健 (演員)
佐藤健，係日本嘅一個男藝人同埋演員.
佐藤祐基
佐藤祐基，係日本嘅一個男藝人同埋演員.
會意
會意係六書其中一種構成唐字嘅方法，將兩個或更多嘅字符拼埋一齊表達意思.
松本拓也
松本拓也（）係日本足球員，司職守門員，效力秋田藍閃電.
Marie, Alpes-Maritimes
Marie係法國嘅一個市鎮，位置喺濱海阿爾卑斯.
形聲
形聲係六書其中一種構成唐字嘅方法，由表達意思嘅形符同表達讀音嘅聲符夾埋一齊.
薩摩劍八郎
薩摩劍八郎，係日本嘅一個男藝人同埋演員.
Le Mas
Le Mas係法國嘅一個市鎮，位置喺濱海阿爾卑斯.
電解
電解（Electrolysis）係用電喺陰極同陽極引發氧化還原反應嘅化學過程. 喺陽極一般係被還原，陰極一般係被氧化.
轉注
轉注係六書其中一種構成唐字嘅方法，大致係話同一類嘅字，意思可以互通.
山田尚幸
山田尚幸（）係日本足球員，司職後衞，效力秋田藍閃電.
第2屆越南國會選舉
第2屆越南國會選舉喺1981年4月26號喺越南度舉行.
攷
02 類:1976年選舉
慣性
慣性（inertia）係物理學入面指物體抗拒自身嘅速度被改變嘅特性，包括速率同方向.
南非Ready Goal!
《南非Ready Goal!》（2010 Soccer Fever - South Africolours）係香港電視廣播有限公司拍攝製作嘅遊埠節目，全節目共5集，由曹永廉、梁政珏做主持，喺2010年6月14號到6月19號逢禮拜一到五晚22:30-23:00喺翡翠台、高清翡翠台播，並喺myTV提供限時節目重溫. 呢個節目會介紹2010年世界盃比賽球場同埋南非當地文化.
Massoins
Massoins係法國嘅一個市鎮，位置喺濱海阿爾卑斯.
秋分 (天文)
秋分（September equinox / southward equinox）係指一年入面第二次地球赤道完全對正太陽嘅狀態.
春分 (天文)
春分（March equinox / northward equinox）係指一年入面第一次地球赤道完全對正太陽嘅狀態.
新九龍廣場
雖然新九龍廣場個名包含「新九龍」三字，但係佢所處位置並唔屬於新九龍嘅範圍之內.
Menton
Menton係法國嘅一個市鎮，位置喺濱海阿爾卑斯.
大慶石油會戰
係中華人民共和國初期一件歷史事件，發生喺1960年到1963年. 所謂「石油會戰」，係指集中全國力量開掘油田. 由於大慶油田係中國發現嘅第一處大油田，自此改變中國依賴入口石油嘅局面，促進中國石油工業嘅發展，所以呢場石油會戰意義好大. 而家喺大慶薩爾圖有條街道起名做會戰街道來紀念呢件事.
背景
中國喺舊陣時無開發到油田嘅，甚至畀美國美孚公司宣佈「中國無石油」，即係「中國貧油論」，所以嗰陣時中國石油靠入口. 1953年，第一個五年計劃實施，但係啲石油唔夠，要使外滙入口原油、成品油，石油工業係唯一無完成一五計劃嘅單位. 直到1959年，中國石油產品銷售量爲504.9萬噸，其中自產205萬噸，自給率40.6%. 而當時中國經歷一系列政治、經濟動盪，國民經濟崩潰，1960年，中國需要原油1000萬噸，缺口一半以上，巴士因爲無油要孭煤氣、酒精、木炭出街. 甚至連空軍嘅飛機都飛唔到.
搵油田
而家認爲，日本之所以搵唔到石油，一個係鑽探技術未得，一個係無深入認真噉鑽探，鑽探範圍、密度唔夠. 而中國地質學家、陸相成油論嘅提出者黃汲清認爲，日本人用咗30年都無搵到油田，而中國人用五年就搵到，係因爲日本人唔知陸相地層可以生油，換言之，係日本人嘅探礦思想有問題. 當時日本信嘅理論係「海底腐泥起源說」，而大慶屬於北滿，係理論上嘅貧油區，所以無重點搵.
喺日本有個傳聞，話1920年時美孚就搵到大慶油田，但係美國政府唔畀佢宣佈，重要佢宣稱「中國貧油論」. 而美國人噉做，係因爲東北係日本勢力範圍，而日本石油靠美國入口，美國驚日本有咗石油就無咗制住日本嘅手段. 不過呢個講法有待證實.
1959年4月，喺黑龍江肇州大同鎮嘅松基三井開鑽；8月3號有油氣跡象；9月26號晏晝，噴出工業原油，正式發現油田. 因爲咁啱就來係中華人民共和國十週年國慶，根據黑龍江省委書記歐陽欽嘅提議，起名做「大慶」，同時黑龍江省人民委員會根據歐陽欽嘅提議，發咗份《關於成立大慶區和將大同鎮改為大慶鎮的決定》.
發動
松基三井日產原油13.02噸，用五個月試採，測得產量穩定可靠. 1960年1月，石油部開會，想發起多啲人去發掘油田. 2月13號，石油部向中共中央提交份《關於東北松遼地區石油勘探情況和今後工作部署問題的報告》；2月20號，中共中央批準；2月22號，中共中央決定從當年解放軍退伍官兵中抽三萬人去做勞工. 自此將四萬石油職工（來自37個石油廠礦、院校 ）、三萬轉業官兵、國務院一啲部門人員調曬去大慶油田，喺薩爾圖舉行誓師大會，開始咗大慶石油會戰，由時任石油工業部副部長康世恩做大慶石油會戰領導小組嘅組長. 後來返唔到城市嘅落鄉知青都加入埋. 正因爲噉，而家嘅大慶係黑龍江人口構成最豐富嘅市.
當時呢場石油會戰係行內先知，對外保密，因爲呢個油田好緊要，所以要國家保密. 會戰指揮部對外嗌「薩爾圖農墾總場」，下屬單位「農墾分場」. 保密到就連啲工人返鄉下探親，畀差佬以爲係「勞教逃犯」而拘留.
環境
當時環境好艱苦，條件好差. 嗰時大慶重係好荒涼嘅草原，又凍，幾萬人就噉聚喺荒原，幾乎無到生活設施；上頭無錢投資開發，設備、技術亦落後；人才少，無開發大型油田嘅經驗. 有啲人覺得唔似搞工業，好抵觸，而因爲辛苦，好多人走佬，高峰時有過千人出走. 因爲當地係盆地嘅底，1960年時雨水多，積水深到行唔到路. 無屋住最頭痕，呢啲高寒地帶半年係冬天，最低溫度-40℃，無屋過唔到冬，而磚屋起唔到，因爲無人無物亦無金，啲人唯有靠瞓牛馬欄、帳篷、板房、就地挖個坑噉瞓，幾阿個人攬埋一齊保暖，後來掘到啲油，就燒油禦寒，不過原油一燒煙大，攻到面黑曬.
原本開發噉嘅油田係要有大卡車、工程車、吊機來運設備，呢啲設備總共幾萬噸重，但係唔夠車，於是係靠人力從火車站拖到幾公里之外嘅工地. 鑽油井要水，啲鑽機裝咗，無水等於廢鐵，而車少，啲人就人手用盆、桶運水，總共運埋幾十噸水. 幾千部機器運作要人維護，但係無維修廠，啲工人都係現場露天維修.
有啲人捱唔掂，亦有啲人頂硬上，比如畀中共宣傳嘅鐵人王進喜，就話佢哋呢班人就好似佢噉搏命，唔驚艱難，稱之爲「鐵人精神」、「大慶精神」. 此外重有五面紅旗，係指石油會戰入面嘉獎嘅五個人，分別係王進喜、馬德仁、段興枝、薛國邦、朱洪昌. 而喺之後，1963年10月下旬國家經委同東北局經委開咗個座談會，決定宣揚大慶事蹟同經驗，之後寫咗份報告去北京，1963年12月25號，毛澤東發出「工業學大慶」嘅號召，號召發出後，全國有125萬人訪問大慶.
成果
呢場石油會戰持續咗三年半，共探明油田面積860平方公里，建成第一期嘅大型煉油廠，間廠可以年產原油500萬噸，三年落來累計產出原油1166.2萬噸，佔同期中國原油產量51.3%. 財政上繳10.6億元，兜返本之外，亦爲國家累積資金3.5億元，從根本上改變中國石油工業嘅面貌. 同時喺開發過程中，解決咗世界油田開發幾個重大技術難題.
1960年6月1號，裝咗21節油罐車嘅火車將大慶油田第一批產出嘅原油從薩爾圖站運去錦西第五煉油廠. 自此，大慶油田改變中國石油依賴入口嘅局面.
問題
而爲咗攞個名，油田嘅面積、石油儲量計算好粗疏，水份大，急住去宣傳. 同時1960年時劃30萬平方公里做實驗，結果汙染草原、浪費原油，而實際上油田開發應該喺勘探完後、制定完備開發方案先好開始，但因爲急，結果搞成噉嘅局面. 喺宣傳大慶事蹟時，配合當時毛主義政治運動，喺噉攞「毛澤東思想」吹水，結果掩蓋真正嘅大慶經驗、以及問題，呢種政治化好傷大慶油田嘅發展.
攷
類:中華人民共和國史 類:大慶
廣州大劇院
（Guangzhou Opera House），以前嗌廣州歌劇院，係中國廣東廣州一劇院，2010年5月9號起好，位置喺天河區珠江新城嘅珠江西路1號.
呢間劇院係由英籍伊拉克女設計師薩哈哈帝負責設計.
介紹
廣州大劇院係中國大陸華南地區最先進、最完善同埋最大嘅綜合性表演藝術中心，佢全新嘅運營管理模式都成為咗中國文化體制改革嘅先前陣地. 呢家劇院用咗全新嘅運營管理模式，係由廣州市政府通過招標方式嚟揀出經營管理團隊嚟負責大劇院嘅運營，實現獨立運作同埋核算. 結果經過激烈嘅競爭之後，由中國對外文化集團公司攞到經營權. 而廣州大劇院喺文化部、中國對外文化集團公司同埋廣東省委省政府、廣州市委市政府有關部門嘅正確領導同埋大力支持以「立足珠三角，合作港澳臺，攜手東南亞，面向全世界」嘅戰略，大膽探索中國劇院經營管理嘅新模式同埋改革發展道路嚟合埋國內國際嘅各類優勢文化資源，聚集演藝產業鏈，推舉舞臺藝術精品，倡領先進文化，努力將廣州大劇院整成華南最高藝術殿堂、全球傑出華人藝術家嘅演藝舞臺. 而呢間劇院喺開放到依家為止，其中全世界高水準同埋國內外嘅演出已經達到700幾場.
改名
喺2010年5月，呢間嘢試過一次改名. 主要嘅係喺2010年4月嗰陣，廣州市市委常委、宣傳部部長王曉玲就話喇：「『廣州歌劇院』呢個名攞實際規模、完善嘅功能嚟比較簡直係有範圍限制，佢雖然話係而家華南地區係最先進、最完善同埋最大嘅綜合性表演藝術中心，而唔係凈係演出『歌劇』咁簡單就搞掂嗮嘅. 」，就因為呢句啫，個名喺1個月之後就改咗名叫「廣州大劇院」，不過引起咗好多人反對.
附近嘅交通
珠江新城旅客自動輸送系統：大劇院站
註
類:廣州嘅戲院
細階
細階，西方字母書體一類，相對於大階而言，亦叫小階. 大階字母嘅等高，細階字母就唔係. 細階曲綫多，方便書寫. 為現時書流行嘅書體，而大階只會特定地方用.
田中智大
（）係日本足球員，司職前鋒，效力秋田藍閃電.
間歇泉
間歇泉（Geyser）係種溫泉，特點係佢嘅水蒸氣會間歇噴出嚟.
生物物理學
生物物理學（Biophysics）係一門跨學科嘅科學，佢採用物理學裏面傳統嘅方法同埋手段，去研究生物嘅現象. 生物物理學覆蓋生物組織嘅所有層次，由分子去到成個生物體再到成個族群. 生物物理學嘅研究同生物化學、分子生物學、物理化學、生理學、納米科技、生物工程、運算生物學、生物力學、發育生物學同系統生物學有好大嘅交集.
生物物理學呢個詞語最初喺1892年由 Karl Pearson 提出. 而喺學術界，生物物理學呢個詞係講緊研究生物系統中嘅物理量（例如電流、溫度、應力、熵）. 其他生物科學領域，例如分子生物學、細胞生物學、化學生物學同生物化學，都有研究生物體嘅生物物理特性.
數學分析
（mathematical analysis）係數學嘅一個分支領域，重點在於研究極限（limit）同相關嘅概念：喺數學上，一個函數有極限值即係指，隨住個函數嘅輸入值趨近某個值，個函數嘅輸出值會趨近另外一個值，可以用公式想像成 上述呢條式係指「隨住輸入值 x 嘅值趨近 c（x \to c），f 呢個以 x 做輸入值嘅函數嘅輸出值（f(x)）會趨近 L」. 呢個概念可以用嚟分析複雜嘅函數，好似係附圖嗰條線噉，條線就噉望落似係曲嘅，而家將條線喺 嗰點斬開， 同  之間嗰一細橛望落比較似一條直線，即係話－ 喺條式當中，\Delta x 係指 x 喺某兩點之間變咗幾多，而 \Delta y 同理係指 y 喺嗰兩點之間變咗幾多. 上述呢條式講嘅係，無論一條線幾咁曲都好，如果將條線斬到極細，就可以將每一極細橛想像成直線（斜率有個特定數值），而呢個諗頭亦係微積分（calculus）嘅理論基礎. 除咗微積分之外，數學分析仲會著手研究實數函數、複數函數、逼近理論同埋諧波分析等等嘅課題.
生物物理學
簡介
螢光影像技術、電子顯微鏡、X射線晶體學、核磁共振光譜學、原子力顯微鏡同埋用X射線同中子（SAXS/SANS）去做小角度散射（SAS）等等技術，通常都會用嚟睇生物學上重要嘅結構. 蛋白質動力學可以用中子自旋回波光譜學嚟觀察. 構型上嘅變化可以用雙極化干涉儀、環形二色性、小角度散射同埋中子自旋回波光譜等技術嚟測量. 用光學鉗或者原子力顯微鏡可以直接操控分子，亦都可以用嚟監測力同距離都喺納米尺度發生嘅生物事件. 分子生物物理學家通常將複雜嘅生物事件睇作為互動實體嘅系統，而佢地係可以用統計力學、熱力學同化學動力學嚟理解. 透過由多種唔同嘅學科入面汲取知識同實驗技術，生物物理學家通常可以直接觀察、建立模型、操控一個分子或者分子複合物嘅結構同互動.
數學分析
數學分析嘅用途廣泛得好交關：自然科學上研究嘅各種自然現象同埋工程學上研究嘅人造系統都可以用函數嚟描述；例如物理學就好興用函數嘅方法表達佢哋啲定律，所以數學分析上嘅方法能夠幫到手理解呢啲函數同埋按呢啲定律設計出嚟嘅人造系統.
生物物理學
簡介
除咗傳統生物物理學嘅議題，例如結構生物學或酶動力學，現代生物物理學包含非常廣泛嘅研究範圍，由實驗和理論工具所牽涉，包括生物電子學同量子生物學. 生物物理學家愈來愈多地應用從物理學、數學同統計學中獲得嘅模型同實驗技術去研究更大嘅系統，例如組織、器官 、人口 同生態系統. 生物物理模型廣泛應用喺單一神經元嘅電傳導研究，以及組織同成個大腦嘅神經迴路分析.
數學分析
函數
數學分析最基本上係分析緊函數（mathematical function / function）. 响概念上，函數可以噉樣想像：攞兩個集，X 同 Y，一個函數會講明 X 裏面嘅每一個元素對應 Y 入面嘅邊一個元素 ；舉個簡單例子說明，有兩個集， 兩個集之間嘅函數（通常用「f」代表）係 呢個函數講明「喺 X 裏面是但攞個元素 x_i 嚟睇，x_i 喺 Y 入面嘅對應（y_i）係 x_i 嘅兩倍」. 函數仲可以按好多特性嚟分類，當中連續函數（continuous function）可以話係數學分析上最重要嗰種函數，簡單講就係「條線唔會斷」嘅函數－呢啲函數亦係對極限（limit；睇下面）嘅思考嘅基礎.
函數可以用嚟表示變數（variable）之間嘅關係. 例如假想家陣有個連住條彈弓嘅波喺彈弓嘅力影響下來回前後噉郁，個波距離 0 點嘅位移（x）會隨住時間（t）變化，噉講即係話是但搵個時間點 t_i，t_i 會係 T（所有 t 可能值嘅集合）嘅元素，而且會有個相應嘅 x 數值（喺 t_i 嗰點時間嘅 x），所以 x = f(t) －而假想研究者知道咗所需嘅物理定律，知道 f 係點嘅樣，就可以郁手對 x（一個反映個波嘅行為嘅變數）作出數學分析. 因為「表達唔同變數之間嘅關係嘅函數」呢家嘢無論喺任何科學同工程學領域上都會用到，數學分析嘅技巧喺各科學工程領域上都有廣泛嘅應用價值.
數列
數列（sequence）係一種同函數好有啦掕嘅數學物體. 一個數列會好似一個集（set）噉由一柞元素組成；而同集唔同，數列係有特定次序嘅，即係例如一個由數組成嘅數列會分「邊個係排第 1 嗰個數」、「邊個係排第 2 嗰個數」... 等等－每個元素都掕住個自然數 n，表示佢喺個數列入面嘅位置 ， 而且一個數列可以同一款元素出現喺個數列嘅唔同位置， 數列可以當係函數嘅一種，指「會將自然數（n）轉換成第個數（數列嘅第 n 個數）」嘅函數.
極限
數列嘅一個重要特徵係可以匯合（converge）：想像有個由數組成嘅數列 ，依家攞個數列嘅第 n 個元素嚟睇，隨住 n 嘅數值愈嚟愈大，發現元素 n 嘅數值愈嚟愈接近某個特定嘅數值 x（即係 愈嚟愈接近 0），而呢樣嘢用數學符號嚟表達嘅話係噉樣  ： 上述呢條式用日常用語講，係指「隨住 n 嘅值趨近無限大（\infty），a_n 會趨近 x 呢個數值」. 喺數學上嚟講，如果上述呢點成立，數列 a_n 就可以算係話有個極限（limit），而呢個極限就係 x. 用圖嘅形式嚟表達，如果打戙嗰條軸做 a_n 嘅值，打橫嗰條軸就做 n，而個數列嘅極限係 0（x = 0），就會出以下呢幅噉嘅圖：
微分
而家想像 f 畫出嚟唔係一條直線，而係一條好複雜嘅曲線，例如噉：
呢條線嘅斜率會隨 x 嘅數值有所變化. 而家喺條線上面是但攞兩點 (a, f(a)) 同 嚟睇，而 h 嘅值細到喺嗰段仔可以想像成直線. f(x) 喺呢兩點之間隨 x 嘅斜率係 ： 微分（differentation）嘅做法建基於函數極限嘅諗頭，嚟表達一個函數嘅瞬間變率（instantaneous rate of change）：而家想像將 h 嘅數值變到愈嚟愈細，即係將條線斬做愈嚟愈細嘅橛，會得出 f(x) 喺呢兩點之間隨 x 嘅導數（derivative），f'(x)，即係 h 嘅數值一旦細到咁上下，就會變成無窮小量（infinitesimal）－h > 0，但無限咁接近 0. 用日常用語講嘅話，即係話如果將一條曲線斬開做好多極細嘅橛，如果啲橛仔夠細，噉每一橛仔都可以當成一條好短嘅直線，有一個可以有方法決定嘅斜率. 如果用圖像方法表示，可以想像好似下圖嗰條線噉樣嘅情況－隨住直線嘅數量（由圖中嘅 \text{n} 反映）增加，每條直線對應嘅 \Delta x 會愈嚟愈細（），而條線望落會愈嚟愈似想像中嗰條曲線 ：
簡單例子：假想依家已知 當中 \text{C} 係一個常數；噉嘅話 －得出「\mathbf{v} 係一個常數」. 用日常用語講，有咗微分嘅技術，知道咗「\mathbf{r} 點隨 t 變化」就會知道埋「\mathbf{v} 點隨 t 變化」同「\mathbf{a} 點隨 t 變化」 ；而事實表明咗，有咗用微分嚟做力學分析嘅技巧，就基本上可以分析嗮所有喺地球環境下郁動嘅物體. 喺物理學上，微分仲可以攞嚟分析天體嘅郁動 同流體嘅流動 等好多課題，而工程學又會攞呢啲分析嘅結果嚟思考機械同建築物嘅設計.
積分
積分（integral）係一個同微分好有啦掕嘅概念. 喺最簡單最基本嗰種黎曼積分（Riemann integral）當中，積分係噉樣定義嘅 ：想像家陣有個函數 f，y = f(x)；「函數 f 由 a 去 b 嘅積分」用數學符號嚟表達最基本如下： 而黎曼積分嘅定義如下： 上述呢條式講嘅嘢係噉嘅：想像依家將函數 f 畫做條線，得出附圖 2 噉嘅線；設 a = 0 同 b = 2，個研究者想計 (a,f(a))、(a,0)、(b,f(b))、(b,0) 呢四點之間包住嘅面積係幾多，佢可以噉樣想像 － 簡單講，如果話微分計嘅係一條曲線上指定某一點嘅瞬間斜率，噉積分計嘅就係一條曲線指定某一個間距內（a 同 b 之間）條線同 X 軸之間嘅面積.
基本定理
積分可以話係將微分做嘅嘢掉返轉頭嚟做，而呢點係微積分基本定理（fundamental theorem of calculus）嘅重要一部份：簡單講嘅話，想像家陣有個函數 f， 考慮呢個導數喺是但兩點 a 同 b 之間嘅積分，當中 ， 呢個積分嘅數值會等同 用日常用語講嘅話，攞一個函數 f 嘅導數 f' 上嘅一極細橛（）嚟睇，嗰橛嘅 f' 積分數值等同函數 f 喺 a 同 b 之間嘅 \Delta y ： 積分喺應用數學上都有廣泛嘅用途. 例如係正話提到嗰個牛頓力學嘅例子噉，速度 \mathbf{v} 係位移 \mathbf{r} 隨時間 t 嘅導數， 亦即係話是但搵兩點時間點 a 同 b，嗰兩點時間之間嘅 \mathbf{v} 嘅積分數值上會等同件物體喺嗰兩點時間之間嘅 \mathbf{r} 變化總數. 事實係，自然科學同工程學喺分析系統嗰時往往都會想知啲變數會點樣隨時間變化，所以結合微分同積分嘅分析做法－微積分（calculus）－响呢啲領域上極之有用，可以攞嚟（例如）搵出能夠清楚精確噉表達嗮唔同嘅變數分別點樣隨時間變化嘅函數.
動態系統
微積分相關嘅諗頭帶起咗動態系統（dynamical system）嘅概念. 用日常用語講，動態系統係指啲特性會隨時間變化嘅系統. 舉個例說明，想像一個用條繩吊咗喺天花板嗰度嘅擺 ： ... 等等. 上述嘅係一個簡化例子，但淨係由上述講嘅嘢經已可知，呢個系統有最少兩個會隨時間變化嘅變數－\mathbf{r} 同 \mathbf{v}，所以呢個系統係一個動態系統. 喺物理學上，動態系統可以用微分嚟定義－如果話一個（由一粒或者多粒粒子組成嘅）系統係一個「動態系統」，即係話呢個系統喺每個時間點嘅狀態都可以用一個多元組嚟表示（有若干個變數），而描述呢個系統嘅方程式當中實會涉及某啲系統變數（x）隨時間嘅導數（）.
混沌理論
動態系統仲係混沌理論（chaos theory）嘅基礎：喺 19 世紀尾，法國數學家龐加萊（Henri Poincaré）等嘅研究者喺度諗太陽系啲天體嘅軌跡會點樣隨時間變化，佢哋用微分方程嚟做分析（用到隨時間嘅導數），發覺喺分析多過兩個天體嘅軌道嗰陣，啲現象經已複雜得滯，難以用公式描述，啲模型嘅可能結果由「啲天體冚唪唥都完美噉跟住現有嘅軌跡行」以至極端嘅「其中有粒行星俾重力掟出去太陽系外或者撞落太陽嗰度」都有；打後（用微分方程做）嘅研究又發現，有好多動態系統都有啲噉嘅情況－「只要啲初始條件嘅數值變咗少少，成個系統嘅狀態就會出現極端嘅變化」，而呢點就係混沌理論上所講嘅「混沌」. 混沌嘅現象喺天氣、生態系統以至量子力學等多種現象嗰度都會見得到，係廿一世紀初數學界相當重視嘅一套理論.
例如下圖係混沌理論當中嘅洛倫茲系統（Lorenz system）嘅電腦模擬結果：成個系統有幾個變數同參數，包括 \text{y}，幅圖打戙嗰條軸做 \text{y}，打橫嗰條軸做時間，設 \text{y}_0 做「\text{y} 嘅初始數值」，唔同色嘅線表示喺唔同 \text{y}_0 之下 \text{y} 隨時間變化嘅規律. 由幅圖睇得出，\text{y}_0 係噉咦變咗少少，就會令最後嘅 \text{y} 變化規律唔同嗮（嗰幾條唔同色嘅線大約去到 t = 11 嗰陣分開）.
諧波分析
諧波分析（harmonic analysis）係指將函數同訊號表示成基本波形（睇波動）嘅相加. 用附圖 3 噉嘅圖解說明：想像一個有交流電（電壓同電流會週期性噉變）嘅電路或者是但一個啲變數數值會週期性噉變嘅系統，而家打戙嗰條軸做某一個點嘅電壓，打橫嗰條軸代表時間（t），左圖同右圖下面嘅兩條幼線（f_1 同 f_2）代表個別波形嘅活動，而最上面嘅粗線（H）代表兩條幼線嘅活動加埋（）－由左圖睇得出，當兩條線嘅活動完全唔同步（即係一個去到最高點嗰陣，另外嗰個啱啱處於最低點），佢哋嘅活動總和會係 0；而右圖就顯示，如果兩條線嘅活動完全同步（兩個同時去到最高點，又同時去到最低點），佢哋嘅活動總和就會到達最大數值. 諧波分析做嘅就係攞一啲望落複雜嘅函數，再睇吓每個呢啲函數可唔可以想像成若干個簡單波形（例如正弦波）嘅相加.
諧波分析嘅一個出名應用係傅利葉變換（Fourier transform）：想像家陣有個週期性嘅訊號，個訊號由若干個細啲嘅週期性訊號組成，即係有啲細訊號以 5 Hz 嘅頻率出現（每秒重複 5 次），成一個 5 Hz 嘅正弦波，有啲會以 15 Hz 嘅頻率出現，成一個 15 Hz 嘅正弦波... 如此類推（可以睇埋波動）. 呢啲活動嘅總和形成成條線嗰啲整體嘅上上落落，即係話時間點 t_i 嘅微電壓 \xi(t_i) 可以用類似噉嘅式表示 ： 當中 A 係一個波嘅最大振幅，v 反映頻率，而 \phi 就係相位； 反映嗰個波喺時間點 t 嘅振幅，而 \sum (...) 就表示唔同頻率嘅波喺 t 嘅振幅冚唪唥加埋. 好似係以下嘅圖解噉：
傅立葉變換簡單講就係將每個上上落落嘅波形數據拆開，變成組成佢嘅波，估計每個頻率嘅腦電波嘅波幅同相位（例子可以睇腦電波）. 傅立葉變換最基本嗰條式如下： {X}(\omega) 係一個頻率嘅函數，而 x(t) 係一個時間嘅函數.
簡史
數學分析嘅概念好多都歷史悠久，而成套理論正式起源係 17 世紀嘅科學革命時期：原則上，數學分析用到嗰啲概念有好多遠至公元前嘅時代經已存在，例如古希臘數學家阿基米德（Archimedes）經已有喺佢嘅著作嗰度用過無窮小量嘅諗頭 ；不過，喺 17 世紀打前，世人頂櫳都淨係停留喺「用咗某啲同數學分析相關嘅概念」嘅階段，而到咗 17 世紀嗰陣，歐洲處於科學革命時期，牛頓同萊布尼茲（Leibniz）開創出形式化嘅微積分，可以話係現代數學分析嘅開端－用時間導數分析動態系統、對太陽系嘅研究引起混沌理論嘅諗頭以至傅利葉變換等嘅數學分析技術冚唪唥都係建基於對微分方程等微積分概念嘅分析嘅. 到咗今日，數學分析經已成為咗應用數學當中嘅重要一環，好多科學同工程學上嘅研究都實要用到數學分析技術.
Chein-Dessus
Chein-Dessus係法國嘅一個市鎮，位置喺奧斯坦尼大區嘅上加龍.
Mouans-Sartoux
Mouans-Sartoux係法國嘅一個市鎮，位置喺濱海阿爾卑斯.
北方森林
北方森林（taiga），又叫北方針葉林，係指北緯約莫50到70度嗰一帶嘅森林，橫跨美國阿拉斯加、加拿大、瑞典、芬蘭、挪威同俄羅斯，環繞地球成個圈，入面多數都係松柏門嘅針葉植物. 佢係全世界面積最大嘅生物群系.
劍蘭
劍蘭（學名：Gladiolus）係鳶尾科多年生草本植物，原生地中海同非洲，可細分做260個品種.
劍蘭係拜山會用到嘅花.
澤村一樹
澤村一樹，係日本嘅一個男藝人同埋演員.
周勝之
周勝之（，）係西漢絳侯周勃個大仔，細佬叫周亞夫. 周勃死咗之後，便由佢替代老竇嘅位置.
Mougins
Mougins係法國嘅一個市鎮，位置喺濱海阿爾卑斯.
瀨川亮
瀨川亮，係日本嘅一個男藝人同埋演員.
第3屆越南國會選舉
呢次選舉只有越南祖國陣線出嚟選而且係唯一嘅執政黨. 呢屆選舉投票率係98.8％.
結果
結果係由越南祖國陣線納晒所有議席.
攷
03 類:1987年選舉
Les Mujouls
Les Mujouls係法國嘅一個市鎮，位置喺濱海阿爾卑斯.
Ciadoux
Ciadoux係法國嘅一個市鎮，位置喺奧斯坦尼大區嘅上加龍.
佐藤勝利
佐藤勝利（🇯🇵）係日本一個男演員，佢係下面其中一隊偶像組合Sexy Zone嘅成員.
浦島貴大
（）係日本足球員，司職後衞，效力秋田藍閃電.
Moulinet, Alpes-Maritimes
Moulinet係法國嘅一個市鎮，位置喺濱海阿爾卑斯.
馬蹄蘭
馬蹄蘭（學名：Zantedeschia aethiopica）係天南星科多年生草本植物，原生非洲南面.
馬蹄蘭形似馬嘅蹄，係馬年其中一隻熱賣年花.
機車
機車呢個詞粵語區比較少用，國語區就會用得比較多，可以係解：
Opio, Alpes-Maritimes
Opio係法國嘅一個市鎮，位置喺濱海阿爾卑斯.
比嘉諒人
（）係日本足球員，司職中場，效力秋田藍閃電.
假借
假借係六書其中一種構成唐字嘅方法，即係將本來有音無字嘅字，借個同音字去用.
久邇宮朝彥親王
久邇宮朝彥親王（日文：久邇宮朝彦親王，くにのみや あさひこしんのう，）係久邇宮初代當主，同時係政治人，邦家親王第四個仔、香淳皇后個爺爺、今上天皇德仁嘅高祖父. 因為佢成日同歷史上唔少名人撞名，為咗避諱，所以好多人會叫個舊宮號，即中川宮朝彥親王，或者直接叫中川宮.
幕府時期
朝彥親王1824年響京都出世，老豆係邦家親王，而阿媽係鳥居小路信子.
假借
古時，唐字本身數目有限，新概念入嚟嘅時候，又或者有啲新嘅嘢想講嘅時候，將新嘅意思畀咗之前嘅個音相同嘅字. 久而久之，借過嚟嘅意思就成為個字嘅意思.
久邇宮朝彥親王
幕府時期
1836年，佢成為仁孝天皇個契仔，第二年親王宣下，改名叫成憲. 1838年，佢正式出家，但因為同先前一個天皇撞名，所以改叫尊応. 之後佢入奈良興福寺做和尚，同時兼任一乗院門主. 1852年，佢升任為青蓮院門跡第四十七代門主，但因為又同青蓮院一個和尚撞名，改名叫尊融. 因為青蓮院前面有個地方叫栗田口，所以佢又叫栗田宮尊融入道親王. 之後佢升做第228任天台座主.
假借
粵文
粵語之中，有音，不過，個唐字唔知點寫，一係個字從冇存在過，一係冇人記得（失傳）. 所以借個同音字去用寫出嚟. 例如借用「而家」、「依家」、「宜加」去講 yi3 ga1 嘅音，嚟表示「現今」、「呢一刻」、「呢一陣」嘅意思.
久邇宮朝彥親王
幕府時期
佢一直反對日美修好通商條約，又支持由慶喜接任幕府大將軍一位，所以同支持由家茂接任嘅大老（大老係舊日本時代一個官位）井伊直弼響度作對. 1859年爆發安政之大獄，直弼宣佈由家茂接任幕府大將軍一位，同佢一直作對嘅朝彥就畀人拉入監獄，撤消佢青蓮院門跡個銜頭，改叫佢做獅子王院.
假借
粵文
寫粵文冇正式嘅官方機構去規範邊個字點寫. 假借嘅用字版本可以好多，亦冇話邊個啱，明就算.
火車頭
火車頭，學術上又叫鐵路機車，係拉郁成架火車嘅火車卡，初頭用蒸汽推，跟住發展到用油渣（柴油）. 家陣唔少火車已經唔再靠火車頭拉郁，而係將推動力分散到唔同車卡.
關田裕
關田裕，係日本嘅一個男藝人同埋演員.
久邇宮朝彥親王
幕府時期
期間佢同公武合體派領頭人之一松平容保好熟，所以好想一齊搞衰薩摩藩，而當時嘅德川幕府又響度唱衰薩摩藩，所以孝明天皇響受影響之下就搞咗一場政變（即八月十八日政變），撤底搞衰尊王攘夷派（因為孝明天皇將好多藩一齊搞跨）. 同年尊融升為親王，之後因避諱而改名叫朝彥，跟住升為二品彈正尹，所以佢畀人起花名「尹宮」. 另一方面，因為佢係公武合體派忠臣，又畀孝明天皇睇起，所以尊王攘夷派殘餘勢力好憎佢，叫佢做「陰謀宮」.
1864年，屬於尊王攘夷派嘅藩士河田景與計劃放火燒朝彥個屋企，之後河田轄下一個志士古高俊太郎買上好多兵器，但路上發生意外，古高響池田屋畀兵器炸死，呢件事後嚟畀人叫「池田屋事件」.
之後朝彥改宮號為賀陽宮，而俸碌有1500石. 之後曾經兩次攻打長州藩但都失敗，同時德川家茂又病死，所以佢同長州藩和好. 同年12月明治天皇繼位，朝彥響宮中嘅勢力大減. 1867年，好多尊王攘夷派人士都復咗職. 1868年，時任幕府將軍慶喜爆朝彥想出兵打廣島藩，所以朝彥響第二年畀人禁響安藝國.
晚年
1883年，久邇宮畀人列為二代皇族，1889年成立舊皇室典範，所以久邇宮畀人列入永久皇族（即冇咩嘢大事下都唔會撤消佢個皇室身份）.
1891年，朝彥因潰瘍性結腸炎而死，終年六十七歲.
中華基督教會銘基書院
中華基督教會銘基書院（The Church of Christ in China Ming Kei College）係香港九龍大角咀一間英文男女子中學，1967年由中華基督教會創辦.
校歌
中華基督教會銘基書院嘅校歌用咗奧地利古典音樂家海頓喺1797年所作嘅音調，同史上嘅奧匈帝國、納粹德國同埋家下嘅德意志聯邦共和國嘅國歌一樣.
校訓
中華基督教會銘基書院嘅中文校訓係「施比受更有福」，英文就係It is more blessed to give than to receive，係上任校長許俊炎先生定嘅.
名人廚房
《名人廚房》（Stars on the Menu）係香港電視廣播有限公司製作嘅飲食節目，每集由一位名人或者藝人做主持，喺2010年6月27號到2010年10月10號逢禮拜日20:00-21:00喺翡翠台、高清翡翠台播，並喺myTV提供限時節目重溫.
周勃
周勃（，），西漢沛縣（家下江蘇省沛縣）人，祖籍卷縣（河南原陽）. 西漢初期封為絳侯，漢文帝稱帝之後封右丞相，陳平做左丞相. 兩仔係周勝之、周亞夫，諡號封武侯.
第4屆越南國會選舉
第4屆越南國會選舉喺1992年7月19號喺越南度舉行.
呢次選舉只有越南祖國陣線出嚟選而且係唯一嘅執政黨，但係今屆選舉第一次畀獨立人士出嚟參選，雖然去到最後只有兩個人獨立人士報名登記成為候選人，但係就冇獨立人士能夠喺今屆選舉贏出. 呢屆選舉投票率係99.1％.
攷
04 類:1992年選舉
半人馬座V766
半人馬座V766（V766 Cen，又叫HD 119796或HR 5171）係一粒喺半人馬座嘅黃特超巨星. 佢嘅恒星光譜可以變，分做G8Ia+同埋K3Ia+之間 ，佢嘅光亮度有唔規則嘅變動. 佢有一粒遠過佢好多嘅B型伴星，同埋一粒好近嘅低溫伴星. 半人馬座V766距離地球3,600秒差距，係截至2014年3月已經搵到嘅最大嘅黃特超巨星. 佢咁大嘅體積好有可能係同佢近尐嘅伴星有物質交換造成嘅.
呢一類恒星喺太陽嘅40倍大細左右開始，演化做紅特超巨星，到依家剩底嘅外層物質用一系列強烈嘅爆炸向外散開，同時恒星繼續升熱. 佢有可能會變做藍超巨星或者高光度藍變星，之後愈嚟愈暗，並且喺做晏期沃爾夫-拉葉星之前做超新星爆炸.
半人馬座V766好光，有高質量，並且同伴星有質量交換，屬於好罕見嘅一類恒星. 因為咁科學家喺2014年之前並冇深入研究佢. 歐洲南天文台（ESO）嘅甚大望遠鏡干涉儀（VLTI）睇到佢，並發現佢係已經發現嘅最大嘅黃特超巨星，亦都係最大嘅10粒恒星之一. 根據估計，呢粒恒星嘅半徑喺太陽嘅1300倍以上，佢其中一粒伴星甚至掂到主星運行.
嚟自法國尼斯蔚藍海岸天文台嘅一組國際觀測團隊發現半人馬座V766比預期大好多：佢比紅巨星參宿四大50%，比太陽光多100萬倍.
半人馬座V766喺觀測期間體積有增大嘅現象，佢係體型會隨住溫度變化嘅恒星之一：佢體積越大，溫度就越低.
天文學家喺研究咗好多個天文台畀嘅數據之後，判斷呢粒恒星屬於一個食聯星系統，其中細尐嘅伴星每1300日圍繞主星公轉一個禮拜.
北白川宮道久王
北白川宮道久王（）係日本舊皇族，北白川宮第五代當主，老豆係永久王. 響皇籍脫離之後，改名叫北白川道久.
經歷
道久王1937年響東京府出世，係永久王大仔.
太空垃圾
太空垃圾（；英文：space junk / space debris）係指存在太空當中嘅廢棄人造物體，尤其係存在喺地心軌道（Earth orbit；指環繞地球公轉嘅物體嘅軌道）嗰啲. 常見嘅太空垃圾包括咗廢棄嘅人造衛星同火箭等.
歷史
喺冷戰期間，美國同蘇聯進行太空競賽，發射咗好多人造衛星同火箭，呢啲物體喺用完報廢之後就成為太空垃圾，圍住地球轉.
北白川宮道久王
經歷
1940年，老豆永久王軍機失事而死，之後由道久王以三歲之齡接任當主一位，佢同時係當時咁多個男性皇室成員入面唯一一個未當過兵嘅人.
太空垃圾
危險
由於太空垃圾以高速環繞地球，所以喺火箭發射升空嗰陣會有機會撞到呢啲太空垃圾，造成危險. 而如果太空垃圾多得滯嘅話，人類可能會變到冇辦法安全噉將火箭發射升空，導致人類可能無法再向太空進行探索.
北白川宮道久王
經歷
1947年，響駐日盟軍總司令指示下，道久王皇籍脫離，降為平民，改名叫北白川道久. 1960年從學習院大學經濟學部畢業，之後入東芝做嘢，後嚟升為東芝國際交流財團専務，2000年正式退休.
2018年10月20號，道久王因急性肺炎而死，終年81歲. 死後因冇仔而導致北白川家絕家.
屋企
阿媽：祥子
兄弟姐妹：細妹肇子
老婆：島津慶子
24K
24K，數字同拉丁字母組合，指：
滿洲國臨時政府
滿洲國臨時政府，係2004年喺香港（有人話係紐約）建立嘅一個網絡國家 ，佢自稱係滿洲國（大日本帝國佔領中國東北之後建立嘅附庸國）嘅流亡政府，要從中華人民共和國之中分離出佢聲稱嘅領土嚟復國，以復興滿族為主體嘅國家為目標 ，但有好多記者同網民對滿洲國臨時政府嘅真實性同目的提出質疑. 佢聲稱嘅領土範圍包括東北三省、內蒙古東部、河北北部同家陣屬於俄羅斯嘅外東北，「人口」有3600萬人，官方語言係滿文同唐文.
至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」.
史
滿洲國臨時政府嘅網站奉溥儀為皇帝，唔單止有元首、首相，重聲稱佢嘅政府包括皇族同內閣，又用舊時嘅滿洲國國歌同滿洲國國旗，重有年號「宣統」. 佢聲稱響巴西、意大利、日本、美國等地都設有海外支部.
自稱係滿州國臨時政府總理大臣嘅舊滿洲國遺睿鈕牯錄·愍鎊指出，臨時政府確實存在，喺2004年成立嗰時採取民主共和體制，2006年底改為君主立憲制，有五名閣員. 滿洲國臨時政府係國際君主主義者會議嘅成員，亦都試圖加入非聯合國會員國家同民族組織.
2008年，滿洲國臨時政府舉辦咗一場選舉，以選出新嘅皇帝，由據稱係香港大學歷史系學生嘅愛新覺羅·孝傑當選，但係佢同愛新覺羅家族嘅關係受到質疑，因為佢嘅行輩「孝」字同族譜不合. 隨後，愛新覺羅·孝傑同臨時政府失去聯繫. 2010年4月，臨時政府又主辦咗一次選舉，由愛新覺羅·崇基當選皇帝. 2011年5月，現任皇帝李志栓即位，同時Jason Adam Tonis獲選為首相. 至2015年8月，愛新覺羅獨立即皇帝位，任命鈕牯錄少幫為首相至2019年2月.
至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」. 總統由溥儀皇帝宗室溥君擔任.
經濟
2007年，滿洲國臨時政府聲稱可以用3美元買一張身分證，8美元買一本佢發行嘅護照，透過PayPal畀錢. 佢嘅網站重有賣滿洲國郵票，但係記者詢問嗰時，發言人表示郵票已經賣嗮. 呢尐經濟活動導致香港證券及期貨事務監察委員會、希臘資本市場監察委員會（Hellenic Capital Market Commission）同西班牙證券市場委員會（Comisión Nacional del Mercado de Valores）喺2008年2月發佈警告，強調滿洲國臨時政府唔係一個可以發售投資工具嘅法人.
滿洲國臨時政府為咗籌措重建滿洲國嘅資金，開放納捐制度，捐美金五百就可以獲賜「公爵」嘅勳銜，捐美金一千以上可以做八旗旗領，名額只有五名，網站又販售前清黃龍旗、滿洲煙仔、溥儀畫像等等.
外界反應
研究網絡中國民族主義嘅香港教育學院副教授沈旭暉對呢個組織表示懷疑，佢指出呢個組織聲稱要代表滿族人復興滿洲國，但係歷史上真正對滿洲國產生身分認同嘅人主要唔係唐人同滿人，而係日本人 ；佢又話成個網站可能根本只係惡搞. 不過，有部份媒體認為當年嘅八旗子弟的確有尐人等緊復辟，所以成立滿洲國臨時政府.
Pégomas
Pégomas係法國嘅一個市鎮，位置喺濱海阿爾卑斯.
關口宏
關口宏，係日本嘅一個男藝人同埋演員.
2AM
2AM，數字同拉丁字母組合，指：
Peille
Peille係法國嘅一個市鎮，位置喺濱海阿爾卑斯.
蒸汽
蒸汽，或者叫水蒸氣，係水嘅氣態，喺大氣壓力下面加熱到攝氏100度，液態嘅水會變做蒸汽.
蒸汽亦係人類其中一種推郁機械嘅能源，由瓦特改良蒸汽機後開始廣泛使用.
睇埋
[[Category:水]]
關口知宏
關口知宏，係日本嘅一個男藝人同埋演員.
下田光平
（）係日本足球員，司職中場，效力秋田藍閃電.
能量守恆定律
能量守恆定律（The law of conservation of energy）係物理學上一條重要定律，講到同一個孤立系統入面，能量嘅總量係唔變，唔會無端端多咗或者少咗，只會改變形式存在，由一個狀態轉換到另一個，例如物件跌落嚟嗰陣就係位置勢能轉換成動能. 結果就係能量唔會消失，亦唔可以被創造出嚟.
關根信昭
關根信昭，係日本嘅一個男藝人同埋演員.
La Penne
La Penne係法國嘅一個市鎮，位置喺濱海阿爾卑斯.
岡田亮太
（）係日本足球員，司職後衞，效力福島聯.
分析化學
分析化學係化學嘅分支，係一門研究物質樣本，從而分析佢哋入面啲化學成分同埋物理結構嘅科學. 分析化學通常都會用一啲各個化學門派通用嘅實驗工具同埋方法. 呢啲通用嘅方法喺理論化學以外嘅各個門派都會用到.
第5屆越南國會選舉
第5屆越南國會選舉喺1997年7月20號喺越南度舉行.
呢次選舉只有越南祖國陣線出嚟選而且係唯一嘅執政黨，但係會畀獨立人士出嚟參選. 而呢屆選舉投票率係99.6％.
結果
越南祖國陣線喺四百五十席入面攞到四百四十七席，剩底三席由獨立人士攞到.
武漢肺炎意大利疫情
武漢肺炎意大利疫情係介紹「武漢肺炎」喺意大利嘅爆發情形. 截至2020年9月23號，意大利夾埋有293,025單確診病例，死咗35,658個人.
從2020年3月28號開始，佢成為全球第一個武漢肺炎死亡個案突破一萬嘅國家.
情況
意大利喺2020年1月31號出現第一單感染個案，嗰時有兩位中國大陸遊客嚟意大利玩，喺1月23號經米蘭國際機場入境，之後搭巴士到羅馬時畀發現咗有呢種病. 同時有一位意大利公民，3日後出現第四單 ，當日國內至少9座城市宣佈關閉學校、酒吧等公共場所. 幾日後開始出現成百人因病毒而隔離，喺祖雲達斯足球會，前經歷接受採訪時，話到呢單嘢同2006年意大利足球醜聞一樣被無限擴大咗. 隨住2月22號出現死亡病例之後，加上感染個案逐步上升，足壇亦確診有肺炎個案，水城威尼斯亦跟著停咗當地嘅狂歡節；國內嘅青年羽毛球賽亦停賽；足球賽事亦要空場舉行，仲波及埋排球同網球賽事. 到2月23號先至封咗北邊，好多城鎮啲防疫人員出動. 24號疫情經已一發不可收拾，感染個案上升到203例. 唔單止意大利高爾夫球員加格里，仲有莫連拿利，都宣佈退出喺2月底喺卡塔爾舉辦嘅高爾夫公開賽；連當地嘅電影院都停嗮業，即使係娛樂界都受到波及. 喺威尼斯當地拍緊嘅《職業特工隊》班製作組亦宣佈停拍直到同年3月16號改到英國繼續拍；喺烏甸尼舉辦嘅遠東國際電影節都要延期. 隨後意大利政府發佈史上最嚴嘅防疫令：除特別授權之外，任何人都唔畀出入疫情爆發區. 甚至有必要時仲派埋軍隊同差人接手隔離區嘅秩序. 屆時違反封城命令嘅要罰錢206文歐羅或監禁3個月嘅處罰. 當日亦出現冇人睇米蘭時裝騷同連封11城嘅情況. 由於倫巴第大區有間醫院對1號病人處理不善，所以導致疫情出現大爆發.
2月27號，喺意丙聯賽有位22歲球員亦同樣感染武漢肺炎，成爲職業足壇有史以嚟，第一單感染武漢肺炎嘅個案. 正因爲噉，佢所屬嘅都取消嗮訓練課程. 28號，喺米蘭嘅斯卡拉歌劇院正式宣佈合唱團一成員感染咗武漢肺炎，劇院重要求同劇團有過直接聯繫或接觸嘅所有人，都要接受病毒檢測 ；同日亦有議員出席議會時因為戴口罩而俾人笑而掟咪. 29號，由於確診病例多到889單，死亡病例多到21單 ，當地政府爲避免公眾恐慌而諗著宣佈淨公佈重症患者. 後嚟美國、香港、澳門、澳洲向意大利發出旅遊警示，中國駐意大利大使館都宣佈受到疫情影響，唔辦理中國大陸公民出入意大利嘅事務. 踏入3月1號，全國公民感染武漢肺炎個案已經超過1000單，當地嘅亞馬遜集團都有員工受感染 ；原先計劃喺意大利拍嘅《紅色通緝令》都要改第度繼續拍.
到咗3月4號，由於感染武漢肺炎個案已經超過咗3000單，當地政府開始宣佈從3月5號開始，國內所有學校必須要停課兼暫停同教育有關嘅活動；總理府嘅公眾導覽活動都要停止. 體育方面，原先定喺3月4號舉辦嘅意大利盃四強嘅祖雲達斯同AC米蘭對陣嘅賽事都要延遲 ；國內舉辦嘅足球賽事都必須要空場踢，從第27輪開始都要拖到同年5月份先至踢. 當日喺羅馬亦出現家庭聚集感染嘅情況. 喺倫巴第大區克里蒙拿，有間醫院借鑒武漢嘅火神山噉開始搭建間意大利版「方艙醫院」出嚟收留患者.
3月5號，意大利政府頒令，唔畀民眾做見面親密接觸（例如錫）嘅行為. 7號，歐洲足協亦宣佈唔畀意大利國籍啲球證執法歐冠同歐霸盃賽事. 由3月9號開始，國內醫院都唔開門診.
據3月7號報道話，意大利政府準備噉頒佈封城法令草案，將指定封鎖北部成個倫巴第大區，夾埋11個省，包括咗摩德納、巴馬，同埋皮亞琴察等，重包括米蘭同威尼斯，牽涉嘅人口有至少1600萬. 預計封城法令會實施到4月3號，屆時呢啲大區嘅所有學校都要停課，所有嘅娛樂場所、博物館、體育館、游泳池等都要關閉，連體育活動、婚禮、葬禮亦要暫停，鼓勵喺屋企打工 ，餐館淨限每日06:00—18:00營業；同日喺拉素大區兼民主黨領袖——都感染咗武漢肺炎 直到同月30號先至醫好出院. 7號，確診病例已經達到5833單，成爲歐洲地區感染武漢肺炎個案同死亡病例最多嘅國家，國內亦宣佈從當日開始到4月3號爲止指定封鎖北部成個倫巴第大區，夾埋14個省嚟防止疫情蔓延. 連冚唪唥文化中心、健身室、滑雪場都唔畀開放，醫護人員都唔畀休假. 8號，確診病例去到7375單，重創咗單日感染1492單嘅紀錄，連陸軍總參謀長同佢屬下一成員都唔例外，總死亡人數已經達到366人.
3月9號，一日新增1797單肺炎案例，總確診數去到9172單. 國內最高政府部門隨即宣佈封城範圍擴展到全國. 好多囚犯抗議政府封城而發起騷亂，造成7死20人逃獄. 當日政府重宣佈唔畀喺餐廳同露天酒吧搞聚會，連意甲足球同甲、乙級嘅排球聯賽都宣佈停止. 10號，肺炎個案正式破10000大關，11號再次刷新一日新增肺炎個案，去到2315單，總確診數直接到12,462單. 當日逼到總理唔單止嗌中國大陸啲醫療團隊援助，重宣佈全國封城 ，凡係涉及跨大區活動嘅，必須要有特別許可或獲批嘅緊急事務先至得；而且全國除生活必須品商舖、藥房同公共交通、物流之外，其它無關活動都要閂檔兼停止一切公共娛樂活動. 當日唔單止喺祖雲達斯足球會，丹尼爾魯加尼球員亦正式被確診成爲武漢肺炎患者 ；連華利斯市醫學協會主席——羅拔圖·史迪拉都成爲武漢肺炎嘅死者之一.
2020年3月11號，喺蒲利亞大區特蘭尼，有浙江温州籍華人間屋企喺陽臺掛咗一大堆鷄翼，結果俾意大利當地公民懷疑佢曬飛鼠乾而舉報. 後嚟證實係誤會，反而差佬罰咗華人錢.
不過感染案例重係持續增加. 同年月14號，喺費倫天拿足球會亦再出現兩位球員正式被確診成爲武漢肺炎患者. 第二日喺森多利亞足球會，法比奧迪保利球員亦正式被確診成爲武漢肺炎患者 ；意大利著名建築師同建築理論家——亦成為武漢肺炎死者之一. 兩日後再次刷新一日新增肺炎個案，去到3233單，總確診數去到27980單，死亡個案亦破兩千大關.
同年3月10～15號，喺中國大陸陸續有華東同華中、西南地區啲醫院派醫療團隊同埋架撐到意大利控制當地爆發嘅疫情 ，重喺兩日後到羅馬 ，隨後去到帕多華地區控制疫情.
兩日後，一日感染個案記錄再次刷新，去到4027單，死亡個案亦去到2978單. 喺倫巴第大區，區長話當地嘅醫療收治條件就快到極限，冇辦法收到好多個案入醫療機構，甚至促進啲人賴喺屋企入面避開疫情. 唔係嘅話，要用更加強硬嘅行動嚟對待民眾. 當日疫情重令伯加莫一市長而過身.
2020年3月19號，意大利感染武漢肺炎個案唔單止繼續刷新單日感染記錄，去到5322單，總感染個案打破咗四萬大關；而且死亡個案亦反超中國大陸，去到3405單. 不過原先喺倫巴第大區克里蒙拿臨時搭建嘅第一間方艙醫院已經起好，用嚟收留最多900位（計埋120張ICU床位）感染武漢肺炎患者. 隨住感染案例越嚟越多，甚至有醫院啲長廊打嗮蛇餅；部份墓地要每半個鐘辦葬禮一次. 不過政府重喺寄託中國大陸啲醫療團隊嚟援助.
2020年3月20號，《宣言報》發佈咗雲南漫畫家——李昆武畫嘅戰疫漫生活內容. 當日嘅單日感染個案記錄繼續刷新，去到5986單，總感染個案去到47021單，死亡個案破咗4000大關. 當日晚黑，政府發佈公告話要求從第二日開始禁止民眾入公園同遊樂場等設施地區，連戶外休閒娛樂活動同節假日喺非居住地地區度假都唔畀. 喺倫巴第大區甚至出埋軍隊維持秩序 ，期間試過有兩位憲兵因感染武漢肺炎死咗.
第二日，意大利感染武漢肺炎個案唔單止繼續刷新單日感染記錄，去到6557單，總感染個案去到53578單；而且死亡個案繼續攀升，去到4825單. 由於死亡個案太多，好多火葬場都出現唔夠空間，喺伯加莫重出現火葬場24小時營業嘅情況. 總理喺當晚宣佈除藥舖、銀行、郵政、士多之外，其它同生產有關嘅行業（唔理係有關定無關）一定要停. 喺亞馬遜意大利官網都宣佈暫停接收冇必要嘅商品訂單. 當日重嗌埋古巴嘅醫療團隊過嚟援助. 喺伯加莫，當地嘅殯葬幾乎煲電話粥，每日平均唔夠5分鐘就煲一次.
2020年3月22號，單日感染案例開始有所回落，不過總感染個案去到59138單，死亡個案破咗五千大關. 喺民防部重發現有12單感染武漢肺炎個案. 由於意大利當地啲公民以為啲口罩淨畀病咗或有傳染病嘅人先至帶得，所以對於呢次疫情嘅防範可謂非常之差. 當日總統府重嗌埋俄羅斯軍醫代表嚟援助意大利. 喺體育界，AC米蘭嘅前足壇隊員同波隊技術總監——保羅馬甸尼 同中場丹尼爾馬甸尼 ，祖雲達斯隊嘅保羅迪巴拉 都同時感染咗武漢肺炎. 當日政府出台好多例如「禁止跨地區流動」、「停止冇必要商業活動」、「嚴格控制社交距離」等新嘅措施，重要求出門同狗行街嘅範圍限制喺200m半徑範圍內；尤其係戶外健身活動，要求唔畀脫離私人住宅範圍.
2020年3月23號，雖然單日感染案例亦有出現下降，但係總感染數同死亡個案都破咗六萬大關同六千大關. 當日意大利將康部門宣佈1號病人——瑪迪婭（Mattia）已經好返出院 ，但係暫時重未搵到0號病人. 第二日，單日感染案例開始回升到5249單，總確診69176單，死亡6820單. 48個鐘後，感染案例好快突破七萬同八萬大關，死亡個案接二連三打破七千同八千大關，期間國內有41位醫護人員喺呢單瘟疫死咗. 期間喺倫巴第大區蒙察，有間醫院嘅深切治療部醫生因受到太多患者狂轟濫炸而激到自殺. 有部份地區為防止疫情進一步爆發，甚至推出「外出購物拉丁字限行令」；連一套防護服嘅價錢重貴過部高配置電腦.
2020年3月28號，總感染個案突破九萬大關，去到92472單，死亡個案突破一萬大關，去到10023單. 其中男低音歌唱家——路易基朗尼亦成為武漢肺炎嘅死者. 國內重再次強化入境管控，要求入境意大利啲人都必須要填寫個人聲明同旅遊目的、隔離住址. 喺國內重有報紙連續刊登咗好多版武漢肺炎死者.
踏入4月初，總感染個案繼續上升，單純第一日去到110574單，死亡個案去到13155單；當日喺蒲利亞大區索萊托嘅方塔尼拉養老院（Residenza La Fontanella），由於入面冚唪唥護理人員因爆發疫情而走嗮去抗疫，令院嗰87位老坑當中，82.5%都成為武漢肺炎患者，其中有9人成為武漢肺炎嘅死者. 第二日感染案例去到115252單，死亡個案上升到13915單. 喺歐盟，委員會主席向意大利道歉話應對武漢肺炎方面，因為太多歐盟國家自己顧自己，冇乜集體主義觀念. 到5號爲止，總感染個案去到128948單，死亡個案去到15887單. 雖然連日嚟新增確診病例數出現下降趨勢，但係有部份民眾開始違規搞外出活動，令當地差佬猛咁開罰單. 單純喺3～4號夾埋有17471單違反限制外出法令嘅事.
2020年4月6號，總感染個案去到132547單，死亡個案去到16523單. 喺陀斯卡拿大區，當日實施咗要求全民出街時強制戴口罩.
2020年4月7號，總感染個案去到135586單，死亡個案去到17127單. 意大利籃球協會宣佈呢個賽季嘅LBA腰斬. 連政府都頒布法令，規定唔畀難民船喺地中海或亞德里亞海邊上岸. 喺時尚界，4月份出版嘅VOGUE雜誌封面居然係空白一片.
2020年4月8號，總感染個案去到139422單，死亡個案去到17669單. 國內中北部地區相繼出台政府命令，要求民眾出街強制戴口罩.
死亡率高嘅原因
武漢肺炎喺意大利之所以死亡率咁高，有科學雜誌同部份媒體已經透露出原因 ：
Cierp-Gaud
Cierp-Gaud係法國嘅一個市鎮，位置喺奧斯坦尼大區嘅上加龍.
瀨戶利樹
瀨戶利樹（），係日本一個男演員.
貝·史迪爾
貝·史迪爾（Burr Steers） ，係美國男演員、劇作家同導演.
Péone
Péone係法國嘅一個市鎮，位置喺濱海阿爾卑斯.
小山內貴哉
（）係日本足球員，司職後衞，效力福島聯.
澀江讓二
澀江讓二，係日本嘅一個男藝人同埋演員.
滿天星
滿天星（；學名：Gypsophila paniculata）係石頭花屬多年生草本植物，原生中歐同東歐. 佢由好多朵花仔組成，遠睇好似滿天都係星咁.
類:石頭花屬 類:草本植物
Peymeinade
Peymeinade係法國嘅一個市鎮，位置喺濱海阿爾卑斯.
脂
脂（，lipid）係一類天然分子，包括脂肪、蠟、固醇、脂溶性維他命（譬如維他命A、維他命D、維他命E同維他命K）、單酸甘油酯、甘油二酯同磷脂等等.
鹼
鹼，又叫鹽基或鹼基，係同酸相反嘅物質，溶喺水入面之後，味道帶苦，質感似番梘，同酸產生反應會變鹽同水，重可以將紅色石蕊試紙變藍色.
Pierlas
Pierlas係法國嘅一個市鎮，位置喺濱海阿爾卑斯.
Cier-de-Rivière
Cier-de-Rivière係法國嘅一個市鎮，位置喺奧斯坦尼大區嘅上加龍.
柴田秀勝
柴田秀勝，係日本嘅一個男藝人同埋演員.
澀谷昴
澀谷昴（）係日本嘅一個男唱作人同埋演員.
黃詠詩
黃詠詩（），係香港舞台劇編劇同演員，香港演藝學院戲劇學院畢業，2002年開始編寫舞台劇、電影同電視劇嘅劇本，比較出名嘅編劇作品有電影《公主復仇記》.
渡邊匠
渡邊匠（）係日本前足球員，司職中場，效力福島聯.
醫好癱瘓十八年嘅婦人
醫好癱瘓十八年嘅婦人係《聖經》記載耶穌嘅神蹟之一，記載喺《路加福音》13章10-17節.
聖經譯文
安息日，耶穌喺一個會堂度教導人. 有一個女人俾鬼附身，病咗十八年，腰曲到一啲都伸直唔到. 耶穌睇見，就叫佢過嚟，對佢話：「婦人，你嘅病好返喇！於是用雙手撳住佢，佢條腰即刻伸得直，就歸榮耀畀上帝. 會堂嘅主管因為耶穌喺安息日醫病，就好嬲，對所有人話：「有六日應該要工作，嗰六日之內可以嚟求醫，喺安息日係唔可以嘅. 」主回答佢：「假冒為善嘅人呀，唔通你哋喺安息日唔解開槽上嘅牛同驢，帶去飲水咩？何況佢本身係亞伯拉罕嘅後裔，俾撒但捆綁咗十八年，唔通喺安息日就唔可以解開佢嘅捆綁咩？」耶穌講咗呢啲嘢，佢嘅敵人都覺得慚愧；所有嘅人因為佢所做一切榮耀嘅事都好歡喜.
概覽
管會堂嘅人好嬲噉對眾人話：「有六日應該要工作，嗰六日之內可以嚟求醫，喺安息日係唔可以嘅. 」佢認為安息日嘅儀式條文比人更加重要. 佢為咗維護安息日嘅儀式條文唔受到任何破壞，而情願令到嗰個婦人繼續受苦，等到過咗安息日再講. 耶穌話嗰個管會堂嘅人係「假冒為善」. 跟住耶穌為自己辯明，「唔通你哋喺安息日唔解開槽上嘅牛同驢，帶去飲水咩？」其實，當管會堂堅持安息日係神聖嘅時候，佢心中潛伏住對耶穌嘅敵意，呢個先至係佢提出反對嘅真正主因.
耶穌又說：「呢個女人本身係亞伯拉罕嘅後裔，俾撒但捆綁咗十八年」，需要脫離撒但嘅權勢，係應當喺安息日結束撒但嘅轄制，令到佢進入自由. 安息日係為了咗增進人嘅福祉而設立嘅. 佢嘅敵人聽咗佢所講嘅都覺得慚愧，所有人因為耶穌所行一切榮耀嘅事而歡喜.
澀谷天馬
澀谷天馬，係日本嘅一個男藝人同埋演員.
九龍十三鄉
九龍十三鄉，減筆十三鄉，係舊時香港新九龍東面十三個鄉村嘅統稱，隨住1960年代開始政府大規模發展新九龍而慢慢咁消失.
第6屆越南國會選舉
第6屆越南國會選舉喺2002年5月19號喺越南度舉行.
呢次選舉有七百五十九人去爭呢四百九十八個議席，其中有一百二十五人係獨立人士. 而越南祖國陣線係唯一一個政黨可以被提名同埋執政. 而呢屆選舉投票率係99.0％.
結果
越南祖國陣線喺四百九十八席入面攞到四百四十七席，剩底五十一席由獨立人士攞到.
Pierrefeu
Pierrefeu係法國嘅一個市鎮，位置喺濱海阿爾卑斯.
第6屆越南國會選舉
攷
06 類:2002年選舉
Puget-Rostang
Puget-Rostang係法國嘅一個市鎮，位置喺濱海阿爾卑斯.
三田啓貴
三田啓貴（みた ひろたかMita Hirotaka；）係日本職業足球員，效力緊日本職業足球甲組聯賽球會神戶勝利船，司職進攻中場.
球會生涯
2012年喺明治大學畢業後，加盟J1球會FC東京.
2012年8月18號，對陣大宮松鼠，於88分鐘後備入替，首次喺日職出場.
方泳琳
方泳琳（Jessie Fong，），前名方詠琳，係香港女模特兒同演員，屬宏寰文化傳播旗下藝人. 佢係一位籃球員，最擅長係射3分波，亦曾經係香港女子乙組籃球隊「悠悠」嘅成員，所以被外界稱為「籃球女神」同「籃球界陳妍希」. 因樣子甜美，形象健康，甚得廣告商愛戴，尤其係運動品牌，所以喺網上經常見到佢為運動品牌宣傳.
三田啓貴
球會生涯
2013年7月10號，對陣浦和紅鑽，獲得個人喺聯賽嘅首個入波.
方泳琳
簡介
方泳琳係一位籃球員，喺2015年佢打籃球嘅相被網民擺咗上高登，從此就被網民稱呼佢為「籃球女神」. 之後就開始被外界關注，喺2015年做咗第一次雜誌訪問.
佢除咗打籃球，亦有行山、健身、滑水、潛水等等嘅運動，所以慢慢就做咗運動界KOL.
2017年方泳琳簽約成為夢想沙龍娛樂文化旗下藝人，同年亦首次演出舞台劇 HiHi大爆炸，2020年同夢想沙龍娛樂文化解約.
2022年方泳琳簽約成為宏寰文化傳播旗下藝人.
志賀克也
志賀克也，係日本嘅一個男藝人同埋演員.
鴨志田譽
（）係日本足球員，司職中場，效力福島聯.
Puget-Théniers
Puget-Théniers係法國嘅一個市鎮，位置喺濱海阿爾卑斯.
沙埔鄉
沙埔鄉係香港九龍十三鄉其中一個，喺九龍城東頭村東南面，可以分做上沙埔同下沙埔，經已拆清晒，原址變做石鼓壟道公園，得返沙埔道呢條街.
茉莉
茉莉（，廣州地區讀；學名：Jasminum）係木樨科嘅一種常綠灌木仔，原生南亞地區，而家喺亞熱帶、熱帶地區都可以搵到，可細分做超過200個種.
形態
茉莉嘅植物規律係：花一般生喺總梗，而且一次開三朵. 花型分為單瓣同重辦兩種，其中單瓣有好濃嘅花香，重辦嘅植株適應能力比較犀利. 花色一般比較白.
用途
茉莉有好多用途，佢嘅花可以整成花茶，廣東人叫佢做香片. 另外佢嘅花重可以畀人觀賞.
菲律賓國花
菲律賓啲人成日將呢種花睇成純潔同熱情嘅象徵，話佢係友誼或愛情之花. 喺1934年，菲律賓國會開會決定將茉莉定為國花.
印尼國花
印尼啲人好鍾意茉莉，所以周街都可以見到茉莉，甚至連屋入面都唔例外. 尤其係當地啲婚禮，成日都攞佢出場嘅.
巴基斯坦國花
巴基斯坦啲人成日將茉莉形容係「上帝嘅禮物」. 而巴基斯坦政府早就喺1954年定咗茉莉係國花.
突尼西亞國花
2010年尾突尼西亞爆發反政府示威活動，就叫做茉莉花革命.
古詩
大宋詩人江奎寫咗句詩讚茉莉：「他年我若修花史，列作人間第一香. 」
出面網頁
類:木樨科  類:四季常綠植物 類:灌木
類:茶嘅原料
古菌
古菌（學名：Archaea）係生物分類入面一個域，有部份細菌嘅特質，譬如冇細胞核同膜結合細胞器，同時又有一啲真核生物嘅特徵，譬如存在重複序列同核小體.
基斯柏特
基斯柏特（Chris Pratt，）係美國一位演員. 佢代表作係《銀河守護隊》嘅.
第7屆越南國會選舉
第7屆越南國會選舉喺2007年5月20號喺越南度舉行.
結果
越南祖國陣線喺四百九十三席入面攞到四百九十二席，剩底一席由獨立人士攞到.
攷
07 類:2007年選舉
靈長目
靈長目（學名：Primates）係哺乳綱一個目，包括人在內.
竹園鄉
竹園鄉，又叫竹園村，係香港九龍十三鄉其中一個，喺黃大仙竹園一帶，主要係沙田坳道同龍翔道路口交界，同埋黃大仙消防局嗰頭.
茂木弘人
（）係日本足球員，司職後衞，效力福島聯.
原生生物
原生生物（學名：Protist）係一類真核生物，主要包含有細胞核嘅單細胞生物，唔係動物、植物同真菌. 雖則歸為一類，並唔係因為佢哋之間有祖先關連，只係方便研究，未清楚關係之前，暫時擺埋一齊. 佢哋之間差異極大，細胞結構、繁殖同生活史，可以極之唔同. 如今種種生物，視為原生生物演化出來.
Revest-les-Roches
Revest-les-Roches係法國嘅一個市鎮，位置喺濱海阿爾卑斯.
Cintegabelle
Cintegabelle係法國嘅一個市鎮，位置喺奧斯坦尼大區嘅上加龍.
象形文字
象形文字係人類社會開頭最早出現嘅文字，用圖形去表達意思.
[[Category:字]]
象形字
象形字可以係：
Rigaud, Alpes-Maritimes
Rigaud係法國嘅一個市鎮，位置喺濱海阿爾卑斯.
尋味葡萄
《尋味葡萄》（Wine Confidential）係香港電視廣播有限公司拍攝製作嘅飲食遊埠節目，全節目共15集，由黃宗澤做主持；葉澍堃、郭偉信做嘉賓主持，喺2009年12月19號到2010年2月6號逢禮拜六晚22:30-23:00喺翡翠台、高清翡翠台播，並喺myTV提供限時節目重溫.
收視
下面係呢個本節目喺香港無綫電視翡翠台、高清翡翠台嘅收視紀錄：
Rimplas
Rimplas係法國嘅一個市鎮，位置喺濱海阿爾卑斯.
百合
百合（；學名：Lilium）係多年生草本球根植物，亦係百合科下面嘅屬. 原生亞洲，可細分做超過100個種.
百合亦係梵蒂岡嘅國花.
啱Channel
啱Channel（Arm Channel TV）係香港一個網上短片製作團隊，2013年5月10號創立. 主要為其他品牌創作並製作平面廣告、電視廣告、網上宣傳等等，亦有自家創作嘅直播節目、綜藝節目、微電影等.
簡歷
2021年4月，啱Channel聯同另外三個YouTube頻道熊仔頭、小薯茄、試當真用「四台聯播」形式合作拍片.
2021年7月30號，經濟學家徐家健同另一唐姓人士加入「Arm Channel TV Limited」成為董事；3名原董事包括曾達恩同日辭任董事. 2021年8月1號，曾達恩同佢太太葉芊蕙（芊蕙子）分別喺各自嘅社交平台道宣布離開啱Channel，曾達恩亦都宣布自己已經辭去咗啱Channel嘅「股東 / CEO / Creative Director / Artist」職位.
爭議
2021年10月12號，已離職嘅創辦人之一曾達恩喺社交媒體表示俾啱Channel提告律師信 ，內容同曾達恩一部將要喺新平台「OUR. Studio」發布嘅影片有關. 事件最後不了了之.
廣州都城隍廟
，又叫或，係明清時期，嶺南地區最大、最勁嘅城隍廟. 喺中國廣東省廣州市越秀區中山四路同文德路嘅交界. 清朝羊城八景入面講嘅「孤兀禺山」就喺佢附近.
史
城隍廟喺明朝洪武三年（1370年）起，不過而家棟廟喺清朝時重新起過嘅. 根據清朝香山（而家係中山市）人黃芝寫嘅《粵小記》話：「喺大清雍正年間，整俗使焦祈就要求朝廷將廣州府城隍升級變成睺嗮成個廣東省嘅都城隍. 」後嚟喺1920年，棟廟俾人拆咗，就起咗條280米長嘅街，而嗰陣時拆凈棟大殿同拜亭響度.
搞國貨展
1931年九一八事變後，廣州市政府會同市社會局、市財政局、市公安局、省建設廳同廣州市商會等，一齊搞咗個廣州市提倡國貨運動委員會，諗著改咗個城隍廟做國貨展覽館以激發市民愛國情緒. 時社會局長簡又文，仲請埋由上海度告假返粤嘅文藝界人士陸丹林，來局度幫手搞工程嘅清拆，主要針對廟度啲商舖攤位，十之七八都係睇相拆字等江湖生意，有唔少都幾代人做咗一百幾十年. 而清拆政府補償每戶就得個40到80蚊. 呢年秋季清拆限期日到咗，市公安局就出動成班武裝警士，協同啲鬥木佬，社會局都派埋陸丹林等一同到現場清拆. 等清走曬商販相士等後，啲工友遲遲唔敢㤢神像驚有報應，於是乎陸丹林就拎把斧頭就咁斬斷城隍個手，工友睇到就吐啖口水講句「大吉利是」，先跟著開始拆神像同其他工程. 等到咗1932年9月，國貨展覽館終於搞掂，11月就舉行咗開幕禮，場入邊除咗擺國貨畀人睇，仲有得賣𠻹.
持續佔用同恢復
共和國後，棟廟嘅遺址陸續俾人改成過民宅、餐廳同工廠. 1949年後首先一度被用作被服廠，生產軍用被服物資. 1956年城隍廟成咗廣州市材料試驗機廠. 1990年城隍廟改建成兩層嘅卡拉OK廳. 一直到2001年業權轉由越秀區房管局持有. 喺開緊儀器廠嗰陣，廟入面冚唪唥嘅嘢都整爛嗮.
喺1993年8月，呢度俾廣州市話咗係文物保護單位，不過唔開畀啲市民入去睇. 喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格.
2010年10月底，修復工程搞掂，呢次修復係用咗嶺南建築工藝嘅主要經典手法. 喺2010年10月31號，廣州城隍廟重新對外免費開放，雖然話開始恢復返古代嘅燒香祈福等傳統民俗活動，但凈係可以用廟入面畀嘅環保香（最多3支）.
喺2010年12月25號，有人發現咗廣州嘅城隍廟前殿上面嘅大對聯寫錯咗兩個字，而呢嚿寫咗上去嘅「神本正清法眼厭看，猩猩作態奢耗香燭」呢句對聯，發現下聯寫錯咗兩個字，其實正寫係「惺惺作態奢耗香燭」.
疏散星團
疏散星團，星團一種，星數變化好大，可以上幾千. 團中恆星，都出自同一團分子雲，星齡大家差唔多. 單講銀河系，至少有一千一百個，大可能唔止依個數. 疏散星團各星，僅僅受住彼此鬆散萬有引力約束，故此容易走散. 圍住銀心轉. 有時會撞上其他星團，星團關係就打亂. 有可能扯入銀河系主體，或者扯走咗星團一啲星. 團齡一般以萬萬年計. 若為球狀星團，而星數甚多，之間引力甚強，咁就無咁易散，就更長命.
廣州都城隍廟
主要睇料
呢棟城隍廟入面有4樣料可以睇到嘅：
傳說
按返唐代嘅《太平廣記》話到嘅傳說，有位嗌「崔煒」嘅唐人唔小心入咗去南越王墓，後嚟因為羊城使者嘅幫手先至可以返出嚟. 嗰時，崔煒就應承過羊城啲使者要換嗮啲衫褲嚟多謝嘅. 後嚟咁啱得咁橋就行過城隍廟，先知羊城使者就係廣州城隍，所以就將嚿神像粉飾咗下，重整大咗個廟添.
睇埋
類:廣州旅遊景點
大磡村
大磡村又叫大磡鄉，係香港九龍十三鄉其中一個，喺黃大仙鑽石山南面，由新蒲崗東北面去到龍蟠苑、星河明居嗰頭.
Roquebillière
Roquebillière係法國嘅一個市鎮，位置喺濱海阿爾卑斯.
元嶺鄉
元嶺鄉係香港九龍十三鄉其中一個，喺黃大仙鑽石山東面近住鑽石山火葬場，可以分做上元嶺同下元嶺，經已拆清晒，原址變做志蓮淨苑同大老山隧道入口.
大磡村
當局喺1998年宣佈清拆大磡村，2001年完成清拆，但由於規劃一改再改，地皮閒置多年，到2016年先至開始重建，起咗居屋啟翔苑同啟鑽苑（2棟公屋，3棟居屋）.
坪頂鄉
坪頂鄉係香港九龍十三鄉其中一個，喺黃大仙牛池灣西面，近住斧山道游泳池，當時附近出名地方有嘉禾片場.
森海尋寶
《森海尋寶》（Papua Solomon's Treasure）係香港電視廣播有限公司製作嘅遊埠紀錄片，全節目共十集，由徐子珊、謝天華、翟威廉、彭慧中主持，喺2010年11月1號到11月12號逢禮拜一到五晚上22:30-23:00喺翡翠台、高清翡翠台播出.
小叮噹
小叮噹（Tinker Bell）係喺 1953 年迪士尼動畫片《小飛俠》（Peter Pan）出場嘅一隻小仙子.
1953 年嘅迪士尼電影版裏面就有講到小飛俠將小叮噹嘅仙子塵（一種金光閃閃、輕飄飄噉嘅粉）糝落主角溫蒂同佢細佬身上，令佢哋暫時識飛.
石堂和人
（）係日本足球員，司職中場，效力福島聯.
坪石鄉
坪石鄉係香港九龍十三鄉其中一個，喺黃大仙牛池灣東面，經已拆清晒，原址變做坪石邨.
沙地園鄉
沙地園鄉係香港九龍十三鄉其中一個，喺黃大仙區大磡村南面近住當時嘅海皮，經已拆清晒，原址首先變做彩虹軍營，然後近代采頤花園、彩虹邨同埋部分啟晴邨.
第8屆越南國會選舉
第8屆越南國會選舉喺2011年5月22號喺越南度舉行.
攷
08 類:2011年選舉
獨立語言
獨立語言係一種語言得一個地方用. 好似越文得越南用、泰文得泰國用等等.
田村翔太
（）係日本足球員，司職前鋒，效力福島聯.
Roquebrune-Cap-Martin
Roquebrune-Cap-Martin係法國嘅一個市鎮，位置喺濱海阿爾卑斯.
車臣文維基百科
車臣文維基百科係維基百科協作計劃嘅車臣文版，由非牟利組織──維基媒體基金會維持負責. 家下係各語言嘅維基百科計劃中，規模排名響70名以內（跟文章數量計），有超過6萬篇文.
牛頭角鄉
牛頭角鄉係香港九龍十三鄉其中一個，喺觀塘區牛頭角中間，近住定富街同定安街附近，經已拆清晒.
La Roque-en-Provence
La Roque-en-Provence係法國嘅一個市鎮，位置喺濱海阿爾卑斯.
茶果嶺鄉
茶果嶺鄉，又叫茶果嶺村，係香港九龍十三鄉其中一個，喺觀塘區茶果嶺附近.
環頭
環頭（），書面語警區，係一種根據差人行咇嚟劃分嘅地理區域. 「環頭」個「環」，有機會嚟自香港開埠初期「四環九約」嘅分區.
Clarac, Haute-Garonne
Clarac, Haute-Garonne係法國嘅一個市鎮，位置喺奧斯坦尼大區嘅上加龍.
三角朱古力
三角朱古力係一款瑞士嘅朱古力品牌.
三角朱古力係一款加咗蜜糖同杏仁粒嘅朱古力條，係由瑞士人 Theodor Tobler 喺1908年發明出來. 1970年，包裝上面開始印有瑞士最高山峰－馬特洪峰.
三角朱古力生產商，美國嘅 Mondelēz International 表示會喺2023年底前將生產線搬去斯洛伐克. 因為係噉，三角朱古力唔再可以話自己係瑞士產品，包裝上面亦唔再可以印有馬特洪峰標誌.
南乳
南乳，又叫紅腐乳，係廣東一種腐乳，傳統係用芋頭、紅麴米同紹酒整，比一般用豆腐整嘅腐乳大塊，顏色係紅色. 不過家陣好多南乳都無再用芋頭整，用咗豆腐取代.
日本歷史教科書爭議
日本歷史教科書爭議係指圍繞日本國內歷史教科書而衍生嘅爭議，主要爭論圍繞書中嘅近代史等課題，亦涉及日本文部科學省教科書檢定同採納等議題. 日本歷史教科書問題唔止引起日本國內關注，週邊國家好似中華民國、中華人民共和國、俄羅斯、北韓、南韓以及其他東亞及東南亞國家，尤其關注日本嘅歷史教科書點樣記載同評價日本喺第二次世界大戰期間嘅行為.
日本歷史教科書主要惹起爭論嘅係教科書應該點樣平衡多方面嘅史觀：日本自19世紀末對同東亞、東南亞各國一系列衝突嘅道義評估；日本對其他東南亞國家發展嘅影響，究竟係正面定負面，或者有冇隱瞞一啲表述；日本有冇認真對自己嘅行為進行反省，以及至1945年以前對東亞各國衝突嘅定調；日本作為引起戰爭嘅一方，書中內容有冇強調日本做過嘅錯事.
西灣河
西灣河（；Sai Wan Ho）係香港香港島一地，喺鰂魚涌東面，筲箕灣西面.
茜草灣鄉
茜草灣鄉係香港九龍十三鄉其中一個，喺觀塘區茜草灣附近，經已拆清晒，原址變做麗港城.
類:茜草灣
五代同堂茄
（學名：Solanum mammosum）係茄科茄屬嘅長年生草本植物，原產中美洲熱帶同南美地區.
樣
果好似倒立嘅雪梨噉，表面有幾粒嘢凸出.
用途
植株可以用嚟做年花，佢嘅果可以既可以畀人睇，又可以做藥.
藥用
果有消炎止痛、散瘀消腫嘅功效，但唔可以直接食，因為直接食佢會有頭暈或嘔嘅癥狀.
嚙齒目
嚙齒目（學名：Rodentia）係哺乳綱一個目，包括老鼠、松鼠、花栗鼠、囊鼠、豪豬、河狸、倉鼠、沙鼠、豚鼠、毛絲鼠、草原犬鼠同美洲旱獺等等.
五代同堂茄
連出去
類:茄屬 類:草本植物
類:藥用植物 類:有毒植物
Roquefort-les-Pins
Roquefort-les-Pins係法國嘅一個市鎮，位置喺濱海阿爾卑斯.
串串金
串串金（學名：Jasminum nudiflorum）係茉莉嘅其中一個品種，遠睇似一串串黃金，所以叫「串串金」，亦做咗年花.
鬱金香
鬱金香（注意「鬱」字嘅讀法，；學名：Tulipa）係百合科下面一個屬嘅多年生草本植物，原產地喺中國嘅青藏高原地區  ，入面有可細分做大約150個野生種.
而家全世界有好多種雜交嘅鬱金香，如估計埋絕咗種嘅，大概有8000幾種. 根據荷蘭繁殖中心記載，而家凈得大概3500種唔同嘅鬱金香品種.
花語
佢嘅花語係博愛、體貼、高雅、富貴、慈善、名譽、美麗、祝福、永恆、永恆嘅祝福，及愛嘅表白. 但係唔同色嘅鬱金香，代表意思都唔同：
樣
佢嘅鱗莖係地下莖，好似個波噉. 而花嘅方面，喺園藝學入面，鬱金香按開花習性分為早開同遲開兩種. 其中早開嗰種嘅莖得2dm咁短，但都幾清香下，有單瓣同重辦品種. 而遲開嗰種嘅莖好長，得個單瓣品種，冇乜味. 而花色有好多種，有紅、黃、白、藍、紫等色.
屬下品種
全球各地大概有8000幾種鬱金香，其中有大概150種被大量生產，多數都係紅、黃、紫、白、橙呢五種. 若果按栽培時節同花期嚟分，重可以細分成早、中、晏三種.
文化
歐洲人好鍾意鬱金香，17世紀曾經爆發過鬱金香狂熱，係史上其中一個出名嘅經濟泡沫.
荷蘭國花
喺荷蘭，鬱金香同風車、芝士、木鞋夾埋一齊，話成「荷蘭四寶」. 佢當地啲人一直將靚同華貴、莊嚴嘅象徵. 後嚟喺當地成為國花.
土耳其國花
從12世紀開始，土耳其當地種嘅鬱金香成日用喺圖畫、石刻、木雕、地毯、窗簾、服裝界入面嘅裝飾圖. 佢嘅樣同色喺土耳其入面，幾乎好多人鍾意佢，甚至宮廷都唔例外. 後嚟呢朵花成為土耳其嘅國花 而家喺每年4~5月喺伊斯坦布爾嘅愛米阿柬公園都成日搞鬱金香節.
有關嘅書
類:百合科  類:草本植物
類:香花樹種
米歇爾·巴切萊特
米歇爾·巴切萊特（Michelle Bachelet，）係智利總統.
鯉魚門鄉
鯉魚門鄉係香港九龍十三鄉其中一個，喺觀塘區鯉魚門附近.
羅湖
羅湖係：
Roquestéron
Roquestéron係法國嘅一個市鎮，位置喺濱海阿爾卑斯.
半獸人
（）係源自歐洲民間故仔嘅一種傳說生物.
喺現代嘅奇幻文學當中，半獸人一般俾人當係所謂嘅「邪惡種族」，佢哋醜樣得嚟又大隻，智能唔高但又充滿攻擊性，所以成日會扮演黑暗魔王嘅手下；例如《魔戒》當中嘅半獸人族成個族都係大魔王索倫嘅手下.
用嚟做比喻
喺2022年俄羅斯入侵烏克蘭之後，一啲烏克蘭人叫啲入侵者做「半獸人」. 烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」. 2022年12月，俄羅斯總統普京送咗8隻特別造嘅戒指畀8個獨立國家聯合體國家（當中土庫曼斯坦唔係正式成員國）嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁.
太子 (香港)
太子係香港九龍一地，即塘尾太子站週邊範圍，中間俾太子道西貫穿. 太子唔係正式地名，只係因為太子站出現，令唔少人將旺角北面叫做太子.
車臣文
車臣文（нохчийн мотт / noxçiyn mott / نَاخچیین موٓتت / ნახჩიე მუოთთ，Nokhchiin mott）係車臣人嘅語言，係一種東北高加索語言，有超過140萬人用. 車臣文係俄羅斯車臣嘅官方語言.
平秀斗
（）係日本足球員，司職前鋒，效力福島聯.
太平洋競技場
太平洋競技場（英文：Pacific Coliseum）係加拿大溫哥華嘅一座室內場館，主要用做冰球場，有時亦都舉辦其他活動.
今日，太平洋競技場係西部冰球聯賽嘅溫哥華巨人隊嘅主場. 而喺2010年溫哥華冬奧期間，太平洋競技場係短道速滑同花式溜冰嘅比賽場地.
磅重磅
古時嘅磅主要靠槓桿原理去磅重，現代就多數用電子磅.
La Roquette-sur-Siagne
La Roquette-sur-Siagne係法國嘅一個市鎮，位置喺濱海阿爾卑斯.
波斯尼亞文維基百科
波斯尼亞文維基百科係維基百科協作計劃嘅波斯尼亞文版，由非牟利組織──維基媒體基金會維持負責. 家下係各語言嘅維基百科計劃中，規模排名響70名以內（跟文章數量計），有超過5萬篇文.
牛欄牌
牛欄牌（Cow & Gate）係一隻英國公司香港牌子嘅嬰兒奶粉生產商，喺1959年同 United Dairies 合組成立 Unigate plc，依家稱為 Uniq plc. 牛欄牌由 Netherlands-based Numico 版權持有. 依家牛欄牌更喺全球新鮮奶製品品牌達能公司嘅旗下成員.
多層感知機
多層感知機（multilayer perceptron，MLP）係前饋神經網絡嘅一種，一般指有隱藏層（hidden layer）嘅感知機.
為食一條街
《為食一條街》（Eat this Way）係香港電視廣播有限公司製作嘅飲食節目，全節目共19集，由林澄光、高海寧、陳敏之主持，喺2010年11月15號到12月10號逢禮拜一到五晚22:30-23:00喺翡翠台、高清翡翠台播出，同喺myTV提供限時節目重溫.
La Roquette-sur-Var
La Roquette-sur-Var係法國嘅一個市鎮，位置喺濱海阿爾卑斯.
Clermont-le-Fort
Clermont-le-Fort係法國嘅一個市鎮，位置喺奧斯坦尼大區嘅上加龍.
欽州話
欽州話指得：
葉巧琳
葉巧琳（Mischa Ip，），前名葉泠，係香港女歌手，組合樂遊團嘅主音.
簡歷
葉巧琳喺香港演藝學院畢業，主修音樂，2012年同人合組組合樂遊團，參加索尼音樂娛樂香港嘅比賽攞冠軍，2013年成個組合簽約加盟. 到2015年佢再用個人身份出道.
葉巧琳2020年參加ViuTV選秀節目《全民造星III》，成功以大熱姿態打入十強. 佢喺總決賽演繹兩首個人單曲，包括《二人份》Demo英文版同埋為比賽而寫嘅派台新歌《浸浴》，最後評判同觀眾名次分別係第五同第六，總成績第五名.
阿爾巴尼亞文維基百科
阿爾巴尼亞文維基百科係維基百科協作計劃嘅阿爾巴尼亞文版，由非牟利組織──維基媒體基金會維持負責. 家下係各語言嘅維基百科計劃中，規模排名響80名以內（跟文章數量計），有超過5萬篇文.
前田尚輝
（）係日本足球員，司職中場，效力福島聯.
麥家朗
麥家朗（Olivia Mak，，初出道叫Vanilla），係香港女模特兒，2010年出道，2011年加入組合Mi55做咗隊長.
地心軌道
地心軌道（geocentric orbit）係指環繞地球公轉嘅物體嘅軌道，例如係月球或者人造衛星嘅軌道.
志賀麻登佳
志賀麻登佳（）係日本嘅一個男配音員同演員.
廣東樹木公園
廣東樹木公園（）係中國廣東省廣州市嘅一間公園，位於廣州市天河區廣汕公路233號，前身係天河區廣東省林院嘅樹木標本園. 渠成立於1998年，係當時廣州市政府規劃話整多200公頃綠地工程嘅其中一部分. 呢間公園喺1995年俾國務院發展研究中心市場經濟研究所同廣東省人民政府社會經濟發展研究中心話咗係成個廣東省入面，樹種最多嘅樹木公園，重入咗廣東之最. 呢間公園分別喺2004年9月同2007年，俾天河區政府話咗係青少年科普基地同廣州市授予科普基地. 呢間公園係將生態旅遊、健身娛樂同科普教育溝埋一齊嘅市民公園.
介紹
呢間公園入面有好多樖唔同嘅樹木響度. 重有小橋流水同湖光山色嘅景響度. 之前嘅國民黨廣東省主席——胡漢民嘅別墅都喺呢間公園入面. 呢間公園有20hm²咁大，入面有成1100種從世界各地嚟嘅樹木，其中有56樖國家級保護樹種56種、12樖廣東省級保護樹種. 公園入面重有樹木標本區、珍貴速生樹種區、竹子實驗林區、文體娛樂區、水景區、燒烤區、木材同埋臘葉標本館、動物標本館等. 另外，呢間公園既係成個廣州市入面，最難得嘅「天然氧吧」；又係廣東林木種源資源嘅保存基地.
攷
類:廣州公園 類:天河區
森·萊利
森·萊利（Sam Riley； ），係英國男歌手同演員.
Roure, Alpes-Maritimes
Roure係法國嘅一個市鎮，位置喺濱海阿爾卑斯.
九龍維景酒店
九龍維景酒店（Metropark Hotel Kowloon，2006年之前叫「京華國際酒店」）係香港一間四星級酒店，喺九龍何文田窩打老道75號，由中旅集團旗下嘅香港中旅維景維景國際酒店管理有限公司管理.
修剪法
修剪法（pruning）喺人工神經網絡上係一樣喺個網絡做完學習之後可能會做嘅一樣工作，指喺做完訓練之後，刪除個網絡嘅部份細胞，用意在於減低電腦嘅運算負擔：原則上，一個人工神經網絡當中可以有一啲細胞係多餘嘅， 數值細（t 係嗰粒細胞嘅啟動值），用字面講就係「嗰粒細胞嘅啟動值對成個網絡嘅輸出值冇大影響」；因為噉，喺做完訓練之後，有唔少人工神經網絡嘅設計者會用修剪法，刪除啲對整體輸出影響唔大嘅人工神經細胞.
陳芷瑩
陳芷瑩（Giann Chan，），係香港女模特兒，亦係一位網上KOL，主要分享旅遊同美容資訊，皆因佢個instagram有成四十幾萬位追蹤者，所以畀人叫做「IG女神」.
六福喜事
《六福喜事》（Hello Babies）係2014年香港賀歲電影. 監製黃百鳴、導演谷德昭.
華成路 (廣州)
華成路（）係中國廣東省廣州市入面嘅一條馬路. 呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊.
經過嘅道路
呢度啲路嘅順序係從西去到東嚟排嘅，其中加粗咗嘅字係主幹道：
珠江新城一帶嘅路名，4個成語就可以搞清楚喇.
廣州嘅珠江新城呢帶嘅路名，都係冇嗮規律先至出咗名嘅. 由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮. 其實呢度啲馬路如估記住呢4個成語嘅話，就知係邊條路喇. 呢度講嘅珠江新城4個成語路名當中，出喺明成利就嘅成語入面，其中就包括咗下面加粗咗嘅字嘅其中一條馬路：
直覺
（intuition）係指唔使有意識噉思考得到知識嘅認知功能.
香港事·情
《香港事·情》（To live and love in HK）係香港電視廣播有限公司拍攝製作嘅訪談節目，全節目共5集，由敖嘉年做旁白，喺2010年9月27日到2010年10月1號禮拜一到五晚22:30-23:00喺翡翠台、高清翡翠台播，並喺myTV提供限時節目重溫.
Saint-André-de-la-Roche
Saint-André-de-la-Roche係法國嘅一個市鎮，位置喺濱海阿爾卑斯.
寶林
寶林（Po Lam）又寫做寶琳，係香港新界一地，喺將軍澳市中心東北面，坑口北面.
迪子
迪子（TikChi，），原名林柏迪，係香港唱作女歌手，2011年出道.
爪哇文維基百科
爪哇文維基百科係維基百科協作計劃嘅爪哇文版，由非牟利組織──維基媒體基金會維持負責. 家下係各語言嘅維基百科計劃中，規模排名響80名以內（跟文章數量計），有超過4萬篇文.
迪子
迪子2017年喺韓國遇到意外而毀容，不過第二年成功整容修復.
蓮沼翔太
（）係日本足球員，司職中場，效力福島聯.
坑口 (香港)
坑口係香港新界西貢區一個地方，喺將軍澳市中心東面，寶林南面，而家坑口嘅土地，大部分都係原來嘅鴨仔灣（即係水邊村一帶）填海得嚟.
史
以前西貢孟公屋村附近有一條大水坑，水流源源不絕，並喺度流入大海，所以就叫做坑口. 喺1980年代之前，坑口近住將軍澳海灣，而坑口附近有一條叫做水邊村嘅村落，印證咗坑口對開原本就係水邊. 喺1960至1980年代，坑口曾經係拆卸大型船隻嘅地方.
開發新市鎮之前，除咗水邊村之外，坑口附近重有坑口村、半見村同埋田下灣村等.
1989年政府發展坑口新市鎮，第一批住宅喺1990年落成.
世界遺產名錄 (節目)
《世界遺產名錄》（World Heritage List）係香港電視廣播有限公司拍攝製作嘅遊埠節目系列，總共有兩輯：《世界遺產名錄 飛越丹霞》同《世界遺產名錄 天地之中》，喺2011年5月1號到7月3號逢禮拜一到日晚19:00-19:30喺翡翠台、高清翡翠台播，並喺myTV提供限時節目重溫.
清水一希
清水一希，係日本嘅一個男藝人同埋演員.
爪哇文
爪哇文（basa jawa）係印尼爪哇嘅主要語言，有超過8200萬人用.
撈 (搞清楚)
撈（）通常指緊將一啲嘢（食材）同第啲嘢溝埋或者撈勻嘅動作，亦都可以指：
Saint-Antonin, Alpes-Maritimes
Saint-Antonin係法國嘅一個市鎮，位置喺濱海阿爾卑斯.
科學教育
科學教育（science education）係指教人學科學方面嘅教育.
馬拉加什文
馬拉加什文（Malagasy），又叫馬拉加斯文，係馬達加斯加嘅官方語言，有超過1800萬人用.
杉野健斗
（）係日本足球員，司職後衞，效力福島聯.
Colomiers
Colomiers係法國嘅一個市鎮，位置喺奧斯坦尼大區嘅上加龍.
華明路 (廣州)
華明路（）係中國廣東省廣州市入面嘅一條馬路. 呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊.
概要
全長808米，闊10米，雙向2車道.
經過嘅道路
呢度啲路嘅順序係從西去到東嚟排嘅，其中加粗咗嘅字係主幹道：
珠江新城一帶嘅路名，4個成語就可以搞清楚喇.
廣州嘅珠江新城呢帶嘅路名，都係冇嗮規律先至出咗名嘅. 由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮. 其實呢度啲馬路如估記住呢4個成語嘅話，就知係邊條路喇. 呢度講嘅珠江新城4個成語路名當中，出喺明成利就嘅成語入面，其中就包括咗下面加粗咗嘅字嘅其中一條馬路：
Saint-Auban
Saint-Auban係法國嘅一個市鎮，位置喺濱海阿爾卑斯.
下條阿童木
下條阿童木，係日本嘅一個男藝人同埋演員.
花臣
喺粵語嘅日常語境當中，「花臣」一詞可以用落人度. 喺呢種情況下，隻詞就係講緊個人好時興，或者識諗好多新招數、新花款同 gimmick.
馬拉加什文維基百科
馬拉加什文維基百科係維基百科協作計劃嘅馬拉加什文版，由非牟利組織──維基媒體基金會維持負責. 家下係各語言嘅維基百科計劃中，規模排名響80名以內（跟文章數量計），有超過4萬篇文.
名偵探柯南：銀翼的奇術師
名偵探柯南：銀翼的奇術師（名探偵コナン 銀翼の奇術師，Detective Conan: Magician of the Silver Sky）係名偵探柯南第八部劇場版，片長108分鐘，由山本泰一郎執導、古內一成編劇，主題曲係由愛內里菜唱嘅Dream×Dream，響2004年4月17號上映，票房有28億.
故仔大綱
有一日，毛利小五郎接到日本出名舞台劇演員牧樹里嘅委託，牧樹里話佢收到怪盜基德嘅信封，信嘅大概意思係基德要偷走牧樹里會響表演上面展出嘅藍寶石「命運的寶石」. 柯南估到基德會扮做某個人入場去偷寶石，所以佢匿響一二角，睇實藍寶石. 爾個時候，一個古怪人物出現. 個嗰人就係工藤新一（基德扮嘅）！柯南好嬲，但又唔可以出聲，驚畀人發現自己身體因為食藥而變細爾回事，所以柯南睇實爾個假新一. 就係差唔多完場嘅時候，柯南發覺假新一唔見咗，隨即追上去，但係畀佢走咗佬.
不過出人意表咁，「命運的寶石」竟然冇畀基德偷走. 所以牧樹里為咗多謝小五郎，請佢去一齊北海道函館嘅別墅到度假，同行嘅重有牧樹里同一班演員. 估唔到，原來基德係想響飛機上面落手偷走寶石！但係就響同一時間，牧樹里畀人殺咗，就連飛機駕駛員都因為受到影響而昏迷！
假科學
（又名：偽科學，pseudoscience），係指一啲望落似科學理論，但查實並唔乎合科學理論嘅定義嘅嘢，例如係冇可否證性嘅精神分析理論噉就成日俾人話係假科學.